text: Mmetse wa Study & Master wa Kgaolo ya Tlase o tsweleditswe ka kgethego ke sehlopha sa bangwadi ba maitemogelo go thekga Setatamente sa Lenaneothuto le Molawana wa Tekolo (CAPS). Thuto yeo ye ntshwa le go somisega bonolo ga e thuse fela baithuti go kgona go swara diteng tse bohlokwa le mabokgoni thutong, eupsa go ba fa motheo wa kgonego o mokaone mo ba ka agago tsebo ya bona ya Mmetse. Mmetse wa Study & Master o dirilwe ka diteng tsa motheo tse: Puku ya Moithuti ye kwesisegago e aba: • mesongwana yeo e hlophilwego yeo e tsweletsago mabokgoni a baithuti le kwesiso go mafelo a diteng a mangwe le a mangwe ao a ngwadilwego ka go tokomane ya CAPS • mehlala yeo e theilwego go maitemogelo a moithuti. Puku ya Mosomo ya makgonthe e aba: matlakala a mosomo a mantsi go tiisetsa mesongwana yeo e dirilwego ka go Puku ya Moithuti mesongwana e thusa ka mabokgoni a tshepetso ya ditho tsa mmele. Mosupatsela wa Morutisi wa botlhami e aba: mesongwana ya phapose ya tlaleletso go tsebisa le go tiisetsa mosomo wo o dirilwego ka go Puku ya Moithuti le Puku ya Mosomo, dikeletso tsa go ruta le thekgo ya mesongwana ka moka ka go didiriswa tsa moithuti, tlhahlo go mesongwana ya mphato ka moka, go ruta dihlotswana le mosomo wa boikemo, matlakala a go rekhota a go fothokhophiwa le dithempoleiti.


c: text/html

text:
LENALEO LE LE KGETHEGILEGO LA GO BOLOLLA KA BOITHAOPO (SVDP))
Na SVDP ke eng?
Lenaneo le le Kgethegilego la go Bololla ka Boithaopo (SVDP) ke la balefela motšhelo bao ba nyakago go bololla dithoto tša bona le letseno la mawatleng. Go ya le tšhentšhano empsha ya go itiriša magareng ga balaodi ba motšhelo, SARS e tla thoma go amogela data ya tšhelete ya mawatleng ya leloko la boraro go tšwa go balaodi ba bangwe ba motšhelo ka 2017. Balefela motšhelo bao ba nago le dithoto tšeo di sa bolollwago moše wa mawatle ba tla ba le kgaoletšo e nnyane ya sebaka sa go bulelwa seo se thomago ka 1 Oktobore 2016 gape go tlo tswalelwa ka 31 Agostose 2017 go bololla dithoto tša bona tša ka nageng ya ka ntle gape le go dira kgopelo ya kimollo.
Na phapano ke eng magareng ga VDP le SVDP?
Na ke mang a ka dirago kgopelo bakeng sa SVDP?
Balefela motšhelo bao ba ka dirago kgopelo ya SVDP ke:
- Batho ka noši le dikhamphani.
- Balefedi ba ditrasete, beneedi, bahlokomela bohwa goba baholegi ba ditrasete tša naga ya ka ntle ba ka kgatha tema ge ba ka kgetha gore ditrasete tša dithoto le letseno tša mawatleng di ka swarwa ke bona le go kgoboketšwa ke bona.
- Balefela motšhelo bao ba rekišitšego dithoto tša ka nageng ya ka ntle pele ga Matšhe 2010 ba ka dira kgopelo ya go lokollwa ka fase ga SVDP. Dineelo tše kgethegilego di tla dirišwa.
Balefela motšhelo bao ba KA SE dirego kgopelo bakeng sa SVDP ke:
- Batho bao ba filwego tsebišo ya go thoma ga tekolo goba nyakišišo ya bomenetša mabapi le dithoto tša naga ya ka ntle goba metšhelo ya dinaga tša ka ntle e ka no se dirišwe.
- Moo SARS e hweditšego tshedimošo ka fase ga dipeelano tša tshepetšo ya tšhentšhano ya tshedimošo ya ditšhabatšhaba.
- Bolollo moo go laeditšwego gore dikarolo ka moka tša karolo ya peu ya tšhelete/tatelano ditipositi/tefelo ya dithoto tša naga ya ka ntle ga di lefišwe motšhelo mo Afrika Borwa goba di šetše di tšheletšwe ka Afrika Borwa. Kanale e tlwaelegilego ya VDP e dula e bulegile bakeng sa bolollo ya mohuta wo.
- Ditrasete.
Na ke ka lebaka la eng ke swanetše go dira kgopelo ya SVDP?
Go na le dikholego tše mmalwa tša batho ka noši le dikhamphani ge ba dira kgopelo bakeng sa SVDP:
- Kimollo e tla fiwa ka fase ga SVDP:
- Ke fela 40% ya boleng bjo bogolo bja palomoka ya dithoto tša ka ntle ga Afrika Borwa yeo e tšwago go letseno leo le sa laodišwago le go kgoboketšwa magareng goba go hlongwa magareng ga 1 Matšhe 2010 le 28 Feberware 2015 le tlo akaretšwa ka gare ga letseno la go tšhelelwa le motšhelo wa Afrika Borwa.
- Letseno leo le sa laodišwago leo le filego koketšo go dithoto tše di hlalositšwego ka godimo le tlo lokollwa go motšhelo wa letseno, motšhelo wa meneelo le dikoloto tša motšhelo wa bohwa tša go tšwelela go tloga kgale. Le ge go le bjalo, letseno le le tlago le tlo tšhelelwa ka botlalo gomme dithoto tše di laodišitšwego di tlo dula di na le maikarabelo a motšhelo wa neelo le motšhelo wa bohwa ka nako e tlago, ge mokgopedi a ka neela dithoto tše goba a hlokofala mola a di swere.
- Tswala go dikoloto tša motšhelo tša go tšwa go bolollo e tla thoma fela go tloga ka ngwaga wa tekolo wa 2015.
- Letseno la dipeeletšo le ditiragalo tše dingwe tša go direga pele ga 1 Matšhe 2015 di tlo lokollwa motšhelong. (Letseno la dipeeletšo la ka moso le tla lefišwa motšhelo)
- Ga go dikotlo tša go se latedišiše obamelo tše di tlo lefišwago ka fase ga katlego ya kgopelo ya SVDP.
- Taolo enngwe ya SARS ya kimollo ya tefišo ya go se obamele – Ya go swana le ya gabjale ya VDP.
- Ge kgopelo ya ka fase ga SVDP e atlegile SARS e ka se latedišiše kotlo kgetsing yeo.
Na nka dira bjang kgopelo?
Bakeng sa morero wa SVDP, SARS le Panka ya Resefe ya Afrika Borwa e diriša kgoro e tee ya go tsena bakeng sa dikgopelo.
O ka dira kgopelo ya tshepetšo ya VDP ka SARS eFiling VDP. Foromo ya kgopelo ya bjale ya VDP (VDP01) go eFiling e kaonafaditšwe go akaretša dibolollo tša motšhelo tša go nyalelana le SVDP.
Maele a Bohlokwa kudu: Go bona Mohlala wa foromo ya VDP01, kgotla mo.
Foromo ya bobedi ya (SVDP01) e a hwetšagala gabjale bakeng sa dibolollo tša taolo ya papatšo.
Maele a Bohlokwa kudu: Go bona Mohlala wa foromo ya SVDP01, kgotla mo.
Bobedi bja dirofomo bo tla hwetšagala inthaneteng go SARS eFiling.
Ka kgopelo Lemoga: Ge eba o nyaka go dira kgopelo ya kimollo ya motšhelo, o swanetše go tlatša foromo ya VDP ya kgopelo ya (VDP01). Ge eba o nyaka go dira fela kgopelo ya kimollo ya taolo ya papatšo, gona o swanetše go tlatša foromo ya SVDP01. Ge eba o nyaka go dira kgopelo ya bobedi bja tšona, gona o swanetše go tlatša diforomo ka bobedi. Bakeng sa go tlatša diforomo, lebelela Tlhahli ya go tlatša diforomo tša kgopelo tša SVDP bakeng sa kimollo ya Motšhelo go eFiling le Tlhahli ya go tlatša dikgopelo tša SVDP bakeng sa kimollo ya Taolo ya Papatšo go eFiling.
Maele a Bohlokwa kudu: Ge eba o itemogela mathata afe goba afe ka go romela diforomo ka eFiling, ka kgopelo lebelela Ditlhahli tša go kgontšha go poraosa.
DIPOTŠIŠO TŠA KGAFETŠA KGAFETŠA (FAQs) TŠA SVDP
Kgokaganyo ya ka Pejana go SARB
Ditokumente tša SVDP
Le ge e le gore foromo e hwetšagala fela ka fase ga eFiling, ditokumente tše di lego ka fase ga poloko di bohlokwa go wena.

robotstxt: allowed

filter: keep


text:
Europa
Europa ke lefasana le lengwe la mafasana a šupa lefaseng. Europa e bapane le lefasana leo le bitšwago Asia, ebile e ka thokong ya leboa la Afrika.
Leboa la Europa, go na le lewatle leo le bitšwago Arctic Ocean, bodikela bja lewatle le go na le Atlantic Ocean.
Europa ke lefasana la bobedi ka bonnyane lefaseng ge go lebelelwa sekgoba. Lefasana la pele ka bonnyane ke Australia. Ge re lebelela badudi, Europa ke lefasana la boraro, e latela Asia le Afrika. Europa e na le badudi bao ba ka bago 731,000,000 e lego 11% ya batho lefaseng ka bophara.


text:
Setswana
Setswana se bolelwa Afrika Borwa le Botswana. Setswana ke polelo ya semmušo ya Botswana, mola ka go Afrika Borwa e le ye nngwe ya dipolelo tše lesometee tša semmušo.
Badudi ba mmalwa ba Zimbabwe le Namibia ba bolela Setswana. Setswana se bolelwa ke batho ba e ka bago dimilione tše nne.
Peleng ka nako ya kgethollo ka go Afrika Borwa, go be go na le nagana yeo e bitšwago Bophuthatswana yeo e bego e theilwe go ba naga ya batho bao ba bolelago Setswana.
Setswana ka gare Afrika BorwaFetola
Palo ya batho ya 2011 ya Afrika Borwa e bontšha se:


text:
Dorid Nudibranch
Nudibranch – Dorid ya go Tlwaelega
Leina la lapa la tlwaelo
Nudibranch – Dorid ya go tlwaelega
Leina le lengwe la yona
Tša go tšwafa tša lewatleng
Leina la tša thutamahlale
Doridina
Bogolo
Gofihla disentimetara tše 50, palogare ya disentimetara tše 7
Boitšhupo
Mmele wa go swana le kgopa ya go hloka kgapetla. Diorid di na le maoto a ma koto gantšhi legapi le boreledi. Branchial goba maswafohlapi di a hlageletše kudu ka morago. Dirhinoforase tše pedi (goba ditho tša temoši) di ka pele ga hlogo. Mebala e fapana kudu, go tšwa go bošweu, boserolane le mmala wa namune go fihla go botala bja leratadima goba ye ntšho.
Tshedimošo ya Kakaretšo
Moemo bja fase bja Doridina ke karolo ya Opisthobranchia. Leina le nudibranch le ra gore ‘leswafohlapi la mapona’. Maswafohlapi a dikologile marago gomme ka dinako tše dingwe di a fapana ka mmala go tšwa go legapi. Branchial ka mehuteng ye mengwe ya diphedi di ka gogelwa morago ka sekhwameng ge di tšhošeditšwe. Tše dingwe tša diphedi di na le mpholo ka lebaka la mothopo wa dijo. Dihermaphrodite. Ditho tša go hwela di ka letsogong la go ja molaleng, dipotla tša peu ya bonna di a fetišetšwa. Mae a beelwa ka mathomong a dilo (di ntšhetša mae ka ntle malenteng).
Phepo
Di ja dipontšhe, dikoral tša bolete, dianemone le dihydroid.
Phatlalatšo
E direga ka dithempheretšheng ka moka le mawatleng a borutho a lefase.
Mehuta ye e tlwaelegilego
Dorid sp (Chromodoris geminus)
Dorid sp (Nembrotha purpureolineata)
Mobini wa Speini (Hexabranchus sanguineus)


text:
Tsela ya Tielelo ya Sehlakahlake sa Robben
Kgato ya mathomo ya go ya tokologong
Ka 1986, dipilara tše mmalwa tša melao ya kgethologanyo e be e phumotšwe, ya go swana le Molawana wa Manyalo a Kopanela le wa go hloiwa go fetiša Melao ya Dupukana tša Boitšebišo. Mafelelo, ka 1990 ka go makala le go thaba ga batho, mekgatlo ya kganetšo ya go swana le ANC le PAC e be sa hlwe e ileditšwe o ile a lokollwa Mandela.
Mengwageng go tloga 1990 go fihla dikgethong tša mathomo tša temokrasi tšas 1994 di be di le tša histori. Go be go le dikgwedi tša ditherišano tša go lwa kudu le maiteko a majela thoko a go tšhikinya naga. Mafelelong, le kgahlanong le tše sa lekanego, phetišetšo ya boithaopo ya maatla ya be ya hwetšwa. Gantšhi e bitšwag ‘mpherefere wa khutšo ya dithulano’ mo lefaseng, e be e le mathomo a nako ye mpsha ka historing ya Aforika Borwa.
Ka 1988 ge Mandela a hudusetšwa ntlong ka mapatlelong a Kgolegong ya Victor Verster. Ka nako ye, diphefo tša phetogo di be di foka ka karolong ya khonthinente tlase gomme Mandela o be a neetšwe tokolog ya gagwe gape. O ganne gape gomme a gapeletša gore bašomimmogo ba gagwe ba lokollwe la mathomo, ka go tseba gore mmušo o wa go ba le makatika o ka gana go lokolla ba bangwe ge seswantšho sa hlogo ya ANC se lokollotšwe. Ka gona, ka o tee ka o tee, baetapele ba dipolotiki ba ile ba lokollwa ka bjako go sena mekete gomme go se na temošo. Gomme Mafelelong, ka 2 Dibokwana 1990, lefase le lebeletše bjalo ka ge Madiba le Winnie ba sepela ba swarane ka diatla ba tšwa ka dokgorwana tša Victor Verster gomme ga eya ka kganyeng.
Go latela tiragalo ye e kgopara ye, bagolegwa ba dipolotiki ba šetsego ka Sehlakahlakeng sa Robben ba be ba šiilwe ka maemo a kgakanego le lethabo. Mabarebare a ile a gola ka kgolegong gomme mmušo, ka bošoro, o ganne go ntšha pego ye nngwe le ye nngwe ya sephetho ka taba ye. Ka bonya, le ge go le bjalo, ka moka b ile fiwa tokologo ya bona gomme ba ile ba lokollwa ka go hloka hlompho, go se na le keletšo le thekgo, ka morago setšhabeng.
Tokollo ya bagolegwa ba sepolotiki
Tsela ya bona ya go lokollwa e sa gopolwa ka go se thabenyana. Ba be ba fiwa ditefelo tša nako ya bona ya ge ba le ka kgolegong, gomme ba be ba ena le dikgonagalo tše mmalwa tša mešomo.
Ka 1991, ge bagolegwa kamoka ba sepolotiki ba šiile Sehlakahlake sa Robben.
Mafelo a tšwetšwe pele go šoma bjalo ka kgolegelo ya bagolegwa ba basenyi go fihla ka 1996, mafelelong go tšerwego sephetho sa go tswalela lefelo gomme gwa hudušwa bagolegwa ba šetšego go ya dikgolegong ka naga kgolong. Pheletšo ya Sehlakahlake sa Robben gape e be e sa kwagale gabotse.
Bohlokwa bja Sehlakhlake sa Robben
Bohlokwa bja sehlakahlake bjalo ka leswao la ntwa le bjalo ka seswantšho sa phenyo godimo ga bohloka toka bo lemogilwe. Sephetho se tšerwe go fetolela sehlakahlake ka musiamong yeo e ka rutago batho ka ga bobe bja kgethologanyo le maatla a kgotlelelo. Musiamo o butšwe semmušo ka la 1 Pherikgong 1997. Ka 1999, lesolo le le be le thekgwe ke setšhaba sa boditšhabatšhaba ge sehlakahlake se ngwalwa ka gare ga Lenaneo la Bohwa bja Lefase.
Lehono, diketekete tša batho ba etela kgolegelo ya peleng beke ye nngwe le ye nngwe go itemogela kanegelo ya mohlola ya Sehlakahlake sa Robben ka bo bona. Ga se ka mehla e le go leeto la mokete wa sedumedi le le botse, eupša ke ye nngwe ya gore ka moka ga rena re swanetše go e dira gore bohloko bja dithuto tša mengwaga ye 500 ya go feta di se lebalege. Ka go swara kgopolo ya Sehlakahlake sa Robben, ka go pheleletšo re ka thibela histori go ipušeletša.
Translated by Lawrence Ndou


text:
CompetitionActions
- ${title}
Competition
Thobela FM Birthday Competition
Mašeleng ke maphaaphaa mo go Thobela FM
Mašeleng ke maphaaphaa mo go Thobela FM. Se dule kgole ka ge mo mananeong a Thobela FM ka moka re tlo fana ka matsebetsebe a diranta. Go thoma ka la pele mašeleng ke e maphaaphaa kgweding ye ya June.
Mengwaga ye masome-hlano-senyane ya seya-lemoya ga e sepele fela-fela ......e sepela le mahlatse ka ge letšatši le le lengwe batheeletši ba mahlatse ba tlo ithopela mašeleng. SA GAGO KE GO hlwaya tsebe bošego le mosegare gore o ipshine ka mašeleng ge re tla be re keteka mengwaga ye 59 ya seya-lemoya.
Go na le mabaka le dipeelano..... mabaka le dipeelano tša ntshe di ka tsela ye: ge ele gore o thopile sefoka mo go Thobela FM goba setiši se sengwe le sengwe sa SABC, MO DIKGWEDING TSE tharo tša go feta o seke wa tsenela phadišano.
ADVERTISEMENT
CompetitionsActions
- ${title}


text:
Whale Shark
Šaka ya leruarua
Leina la Lapa la Tlwaelo
Šaka ya leruarua
Tše Dingwe ka Lapeng
Ga di gona
Leina la tša Thutamahlale
Rhincodon typus
Bogolo
Go fihlela dimetara tše 13
Boitšhupo
Mmala wa seetša wa methalo ya ditsheke yeo e yago godimpo le yeo e yago mathokong ye putšwa ke moswananoši go šaka ya leruarua. Mepopotlo ye meraro ya go hlagelela kudu e sepela mmeleng.
Tshedimošo ya Kakaretšo
Lapala Rhincodontidae le bopša ke 1 ya leloko le 1 mehuta wa sephedi. Šaka ya leruarua ke hlapi ye kgolo ye phelago go feta dihlapi ka moka gomme e ka fihlela boima bja ditone tše 13. Ka tlwaelo e bonwa bjalo ka mošikanoši, eupša di bopa dihlopha tša go fihla 100 ya tša botee. E huduga go ya planktoneng ka mafelong a go thunya. Molomo bulega bophara bja dimetara tše 1,5 gomme e na le 300-350 ya meno a ma nnyane a ka direing, ao a sa šomišwego phepong. Maemo a pabalelo ya tlhago ke tšeo di le go kotsing. Di tswala ka beela mae ka mpeng. Baswa ba tswalwa ba feletše ka disentimetara tše 40-60 botelele ge di tswalwa. Mako ya bophelo e ka fihlela mengwaga ye 100.
Phepo
E ja ka mohlotlo. Gantšhi melameetseng ye nnyane kudu, krili, plankton dibokwana tša kerasetašia le diphoofolo tša go hloka mokokotlo tše nnyane.
Phatlalatšo
Lefaseng ka bophara ka tša dilete tše borutho.


text:
GENESE 1
Ditaba tša tlholo
1Mathomong Modimo o hlodile legodimo le lefase. 2Lefase le be le sa dulwe, le se na selo. Bodiba bjo bogolo bo be bo pipilwe ke leswiswi, mme moya wa Modimo+ o be o akaletše ka godimo ga meetse. 3-Gomme Modimo a laela a re: “A go be le seetša” – seetša sa ba gona. 4Modimo a se bona, a kgahlega. A aroganya seetša le leswiswi, 5mme a re seetša ke “mosegare”, leswiswi ke “bošego”. Gwa feta mantšiboa, gwa tla meso – leo e be e le letšatši la pele.
6-7-Modimo a laela gape a re: “A go be le lefaufau go aroganya meetse le go a dira gore a be mafelong a mabedi” – gwa direga bjalo. Ka gona Modimo a dira lefaufau mme a aroganya meetse a ka fase ga lona le a ka godimo ga lona. 8A re lefaufau ke “legodimo”. Gwa feta mantšiboa, gwa tla meso – leo e be e le letšatši la bobedi.
9Modimo a laela gape a re: “A meetse a a lego ka fase ga legodimo a kgobokane felo gotee gore naga e bonale” – gwa direga bjalo. 10A re naga ke “lefase” mme meetse a a kgobokanego felo gotee a re ke “lewatle”. Modimo a di bona, a kgahlega. 11Gomme a laela a re: “A lefase le be le mehuta yohle ya dimela – tšeo di hlagišago dithoro, le mehlare ye e enywago dienywa” – gwa direga bjalo. 12Ka fao lefase la ba le mehuta ka moka ya dimela – tšeo di hlagišago dithoro, le mehlare ye e enywago dienywa. Gomme Modimo a di bona, a kgahlega. 13Gwa feta mantšiboa, gwa tla meso – leo e be e le letšatši la boraro.
14Modimo a laela gape a re: “A dietša di be gona legodimong go aroganya mosegare le bošego, le go bontšha nako yeo go thomago matšatši, le mengwaga, le matšatši a menyanya ya sedumedi; 15di tage legodimong go bonega lefase” – gwa direga bjalo. 16Ka gona Modimo a dira dietša tše pedi tše kgolo, letšatši go buša mosegare, le ngwedi go buša bošego; a dira le dinaledi. 17A bea dietša legodimong gore di bonege lefase, 18go laola mosegare le bošego, le go aroganya seetša le leswiswi. Gomme Modimo a di bona, a kgahlega. 19Gwa feta mantšiboa, gwa tla meso – leo e be e le letšatši la bone.
20Modimo a laela gape a re: “A meetse a nyeume diphedi tša mehuta yohle, mme legodimo le tlale dinonyana.” 21Ka gona Modimo a hlola diphedi tše kgolokgolo tša lewatle, le diphedi tša mehuta ka moka ya ka meetseng, le dinonyana tša mehuta ka moka. Gomme Modimo a di bona, a kgahlega. 22A di šegofatša ka moka, gomme a botša diphedi tša ka meetseng gore di ate di tlale lewatle, le dinonyana a di botša gore di ate. 23Gwa feta mantšiboa, gwa tla meso – leo e be e le letšatši la bohlano.
24Modimo a laela gape a re: “A lefase le be le diphedi tša mehuta yohle – diruiwa, le diphoofolo tša lešoka, le digagabi” – gwa direga bjalo. 25Ka gona Modimo a di dira ka moka mme a kgahlwa ke tšeo a di bonago.
26-Gape Modimo a re: “Bjale a re direng batho ka seswantšho sa rena, ba swane le rena. Ba tla laola dihlapi, le dinonyana, le diruiwa, le diphoofolo tša lešoka,+ le digagabi ka moka tša lefase.” 27--Ka gona Modimo a hlola batho, a ba dira gore ba swane le yena. A ba dira e le monna le mosadi, 28a ba šegofatša mme a re go bona: “Le beng le bana ba bantši gore ditlogolo tša lena di tle di phele gohle lefaseng mme di le laole. Ke le bea balaodi ba dihlapi le dinonyana le diphedi tšohle tša lefase. 29Ke le file dimela tšohle tša peu lefaseng ka moka le mehlare yohle ya dienywa tša peu, gore e be dijo tša lena. 30Ge e le diphoofolo tša lešoka le dinonyana le digagabi ka moka, tšona ke di file ditala tšohle gore e be dijo tša tšona” – gwa direga bjalo. 31Modimo a lebelela tšohle tše a di dirilego mme a kgahlega kudu. Mantšiboa a feta, gwa tla meso – leo e be e le letšatši la boselela.


text:
Morarolli wa mathata a popopolelo
Morarolli wa mathata a popopolelo
Re romele dipotšišo tša gago tša popopolelo!
Ditlhaloso
-
Naa monna yo a nyetšego rakgadi waka ke swanela ke gore ke mmitše gore ke mang?0
-
Ke a leboga ge mafelelong o kgonne go tsena mo lekgotleng le la rena la dipoledišano la Sesotho sa Leboa la Oxford. O amogetšwe mogešo. Tabataba ke gore, ka ge re kgona go bitša mosadi wa malome gore ke mogatša-malome, le monna wa rakgadi le yena re ka mmitša mogatša-rakgadi. Re diriša lereo le la 'mogatša' ka ge le sa hlaole go ya ka bong. Taba ke yeo magagešo, ga e ke e tswalela mohlapeng.1
-
Gona le mmolelwana wo orego mogami wa kgomo ya lefiša oegama alebeletše lesoro, a naa okaehlatholla goya katsela ye oekwišišago mohlomongwe nna kenale hlaloso ye e fapanego.0
-
Lentšu le doubt leragoreng ka sesotho sa leboa0
-
Ke a go amogela lekgotleng la rena la dipoledišano. Karabo e kaba go belaela/go se be le nnete/go gononwa. Karabo gape e ka laolwa ke diteng, Ke tšeo magagešo, ga e ke e tswalela mohlapeng!0
-
Go potšišo ya pele, sa mathomo ke gore ke tseba seema seo e le 'Kgomo ya lefiša re e gama re lebeletše tsela'. Tlhalošo ya sona ke gore ge motho a go adimile selo go ka se diriša, ga o ke o ipshina ka sona ka gobane o tseba gore mong wa sona a ka tla a se tšea ka nako efe goba efe. Efela o na le tlholego ya gore nkabe e le sa gago wa se amogiwe ke motho. Ke tšeo magagešo, thušang!1
-
Ke rata go leboga bahlami ba ngwako wo kage mafelelong retlo ikhwetsa re isitse polelo ya rena kua ntlhoraneng. Mathomong rebe re nyatsegile moo re beng re gapeletsega go bolela maleme a ba bangwe empa bjalo ke tlalwa ke mabobo ka dithameng gobane ke bolela polelo yaka.
SWARANG BJALO LE RE AGENG .0
-
Ga re a kwatama naa! Re tloga re ikgantšha ka batho ba go swana le wena ba go ithaopa go babalela polelo ya rena gore ditlogolo le ditlogolwana tša rena di se tle tša lahlega. Ke tšeo magagešo, a re ageng le go katološa mareo ao re se nago le ona ka polelong ya rena gore le yona e kgone go gata ka mošito o tee le maleme ao e lego kgale a hlabolotšwe kudu go tša theknolotši.0
-
Batho bešo,ke kwa ke thakgetše kudu go khumana lefelo la go swana le le. Ke kgale ke belaela ka polelo ye ya gešo,ke holofela ge ke tla ithuta ka go naba mo websaeteng e. Go tloga go makatša gore motho o kgona go bolela seisemane kaone go feta Sepedi ,gape go kweša bohloko gofeta gore bana ga ba tsebe polelo ye le ga tee. Ke a leboga.0
-
O amogetšwe Morongwa mo lekgotleng la dipoledišano la Sesotho sa Leboa. Re tloga re leboga thekgo ya gago le mantšu a kgothatšo ka modiro wo re o dirago. Re ka thaba ge o ka re thuša go aga le go godiša polelo ye.0


text:
O amogetšwe Pukuntšung ye Phelago ya Sesotho sa Leboa!
O amogetšwe Pukuntšung ye Phelago ya Sesotho sa Leboa!
Ditlhaloso
-
Ke nna Matlakala Kganyago, Molaodi wa Leleme la Sesotho sa Leboa wa
Pukuntšu ye Phelago ya go tšwa Oxford. Ke sa bušeletša ke re, bohle le amogetšwe. Ka Sesotho sa Leboa re re: Šago la moeng le bewa ke monggae. Ka fao, a re dirišeng monyetla wo go aga le go godiša polelo ye ntle le go phaela ba bangwe ka thoko. Etla ka mmolelo wa segageno gore o tle o rekhotwe gore o se hwelele. Iiiiuuu! Yo a sa rego šatee!! o a duma, o duma dilo tša batho!!!!! A re hlakeleleng ngwetši ya malapa ke yeo! Iiiiuuuu!!!!0
-
Ke a leboga ge le thomile lekgotla le ka gore re tla ithuta tše dintši go lona0
-
Tameng ka mafateng a ma telele. Nna ke Jimmy Moshidi, mongwadi wa di padi, di filimi le kgatisho baka tja Sepedi. Nkamogeleng ka kgorong hle0
-
O amogetšwe wešo. Re kwa re hlomphegile go kopana-ka-e le batho ba go swana le wena. Hle re thušeng go aga le go godiša leleme le la segagešo gore le se hwelele. Tia di lle ka seemanyana fao re kgone go letša mekgokolwane.0
-
Le kae? Le nna ke rata go tlaleletjsa ka lentsju Pukuntsung ye e phelago ya Sesotho sa Leboa. Lentsju ke Password. Re ka re ke lentsjupheto.0
-
Ga ke ganane le seo, efela re na le maano (strategies) a mmalwa ao re a šomišago ge re fetolela mantšu kudu ao re a hlokago polelong ya rena. Go aga le go katološa polelo ya rena re ka:
-adima (borrowings)
-diriša lereo ka mo le lego (transliteration)
- fetolela ka go hlaloša (paraphrase)
- fetolela go ya ka modumo (onomatopia)
- fetolela go ya ka tirišo) (neologism) bj.bj.
Ke dirišitše goba ke kgethile 'phasewete ' ke kgopela ka Seisemaneng ka ge re se na lereo leo, sa bobedi leadingwa le swanetše go latela melao ya popegopolelo (morphological structure) ya Sesotho sa Leboa. Ke latetše melao yeo ka moka go ka fihla go sephetho sa ka. Ke tšeo magagešo, ga eke e tswalela mohlapeng. Setšhaba se ka ahlaahla ka bothata bjo go ya pele. O ka re hlalošetša gore ge o kgetha 'lentšuphetho' o hlohleditšwe ke eng? Ga eke e senya e se ya agela!1
-
Potsiso?Naa re ngwala bjang dikapi g odimo ga s?0
-
Ge o na le sellathekeng sa go 'hlalefa', o kgotla tlhaka ya 's' gomme wa e gatelela motsotswana feela. Yona e tla go laetša mehuta ya bo 's' gomme wena wa hlaola ya rena ya go rwala. Go bonolo kudu! Ipshine ka go ngwala Sesotho sa Leboa.1
-
Le nna ke dumelelana le kayshom. Nna ke be nka diriša lentšuphetišo bakeng sa password, lebaka e le gore le thuša le go hlalosetša motho yo a sa tsebego gore password ke eng.0
-
Ke tšeo magagešo, ge setšhaba se dumela gore re amogele lentšu le ‘lentšuphetišo’ sebakeng sa ‘phasewete’ gona le tla fetišwa gomme ra le amogela. Lena le reng?0
-
Bešo, le nna ke bona go ka ba kaone ge re ka se hlwe re šomiša lentšu le "phasewete". Ke kwana le Hunadi ka "lentšuphetišo".0
-
O amogetšwe wešo. Re tloga re leboga go tšea karolo ga gago mo maitekelong a go aga le go godiša Pukuntšu ye Phealgo ya Oxford ya Sesotho sa Leboa. Re hloka mareo a go amana le diphetogo tša lefase la sebjalebjale. Re tsomana le batho ba menagano ya maphefo ya go swana le yeo. Ka kgopelo tsenyang lentšu leo ka pukuntšung gore le kgone go latela tshepedišo ya go amogelwa ga lentšu ke setšhaba. Šatee-wee! Re tšwela pele!0
-
Ke itia leopo la kgoro kere moshate. Nkamogeleng bana beso. Kekwa bose bja mamapo adi nose ruri ruri kea lebotsa. Are ithuteng lego bea polelo ye ya sepedi pepeneneng re ruteng 'shaba le la Thulare. Thobela0
-
'Gwafa la tshwene ale tlale...thobela0
-
O amogetšwe wešo, re tloga re thabile kudu ge o iphile sebaka sa go ingwadiša ka mo go Pukuntšu ye Phelago ya Sesotho sa Leboa. Ke nnete re filwe monyetla wa go aga le go godiša leleme le la segagaborena. Šatee wee!!!0
-
Tshwene ge ere hoo e tshepile lewa0
-
Re leboga kabelo ya gago wešo. Re be re ka thaba ge o ka tsenya tlhalošo ya seema se, gomme ge gp kgonega o re fe sa go swana le sona ka Seisemane.0
-
Tshwene ge ere hoo e tshepile lewa0
-
Re sa bušeletša re re: leboga kabelo ya gago wešo. Re be re ka thaba ge o ka tsenya tlhalošo ya seema se, gomme ge go kgonega o re fe sa go swana le sona ka Seisemane0
-
Tameng! Yo ke Sebabola , morutwana wa tša thuto kua go la UNISA. ke a thoma go bona letlakala le mo "inthaneteng" ebile ke tloga ke bona le ka ntšwela mohola kudu ka ge ke ithutela go ba morutši wa leleme lona le la Sepedi. Ke tloga ke letetše go ithuta mo go feteletšeng go tšwa mo letlakaleng le go ahlaahla leleme le le bohle ba leng mo go lona.0
-
O amogetšwe Sebabola! Re ka thaba kudu ge o ka tsenya mogoma temeng fa ka go leka go godiša polelo ya rena ya Sesotho sa Leboa ka mokgwa wa ditšithale. Se lebale gore mebolelwana ka moka e amogetšwe go thuša go babalela mantšu ao a ka timelelago ge re ka se hlokomele.1


text:
CompetitionActions
- ${title}
Competition
House 59 Competition
Enter to stand a chance to win a Thobela FM Party at your home plus R20 000 in cash.
Naa o dula house 59, Naa o rata Thobela FM?
Se ke sebaka sa gago sa go keteka mengwaga ye 59 ya Thobela FM. Re go tlišetša Thobela FM, bagaši le batšweletši, gore o ipshine le bona letšatši kamoka, gape le mašeleng a go lekana R20 000.
Go tšea karolo phadišanong ye, sms leina la gago, lefelo la gago la bodulo , le lebaka la gore goreng Thobela FM e swanetše go gašetša ngwakong wa gago go 45849, o thome ka gore #House59.
Go tlo nyakega bohlatse bja bodulo go tšwa go mmasepala goba baetapele ba ka Mošate. Phadišano e fihla mafelelong ka la 31 July 2019. O ka romela sms makga a mantši ka fao o kgonago.
*SMS ke R1.50, tša mahala ga di šome.
ADVERTISEMENT


text:
Go Lemarua ka Maswi a Dipudi ka Aforika Borwa
Dipudi šoma gabotse ka mokgwa wa tirišo ka ditikologong kamoka, bjalo ka ge go tonya kudu goba phišo ye kgolo di ka di ama ka go fetelela. Dipudi tša maswi (dipudi tša maswi) di na le mohola go feta dikgomo, ka ge di ka bewa mo mafulong a fokolago moo dikgomo tša maswi di ka se bewe mafulong a fase ka theko. Maswi a dipudi a šomišwa ke batho kudu masea ao a nago le aletši ya maswi a kgomo. Le ge go le bjalo, e fase ka esiti ka foliki. Gape e bitšwa bhithamine B9, esiti ya foliki e a nyakega go dira disele tše khubedu tša madi, kgolo ya disele, le maphelo a bjoko. Maswi a pudi a godimo ka proteine le diminerale go feta maswi a kgomo. Maswi a pudi a na le pharologantšho ya mohlodi ka lebaka la diphapano tša mehuta ya makhura ka lebebeng, e lego yeo e e fago goba lebebe le tatso yeo e le go boreledi. Maswi a pudi a ka ba le mohlodi nakong ya sehla sa go geola.
Ditswadišo tša Dipudi tša Maswi
©SA Milch Goat Breeders Society
Selo se bohlokwa go elwa hloko ge o kgetha pudi ke: moo o tla hwetšago pudi ya poo ya gago ye e latelago? Ge e ba palo ye e itšego ya tswadišo ke ye nnyane, bjalo go na le kotsi ya godimo ya gore o kgetha ye nngwe yeo e nyalelanago le diphoofolo tše o šetšego o na le tšona. Se se ka feletša ka go tswadiša malokong.
Ditswadišo tša dipudi tše nne tše kgolo ka Aforika Borwa ke:
Saanen (ye tšhweu). Ye ke tswadišo ye e tumilego kudu ya dipudi tša maswi lefaseng ka bophara.
Toggenburg (botsothwa bjo bo putšwa)
British Alpine (ya boso)
Bunte Deutsche Edelziege (BDE) - ya mebala ya go fapafapana eupša ya mothalo wa leswiswi go tšwa hlogong go ya moseleng
Saanen ye tšhweu ke diphoofolo ya bogareng go ya go bogolo, yeo e ka bago kotsing letšatši le šoro la Aforika gomme e ka hlaga kankere ya mokaka. Di swanetše ka ditikologong tše fodilego gomme di hloka moriti. Saanens di ikokobeditše le dipoelo tša maswi (2.2kg/letšatši), le ge e le gore makhura a potoro (3.1- 3.8%) e fela e nyaka go ba fasana ga nnyane go feta ditswadišo tše dingwe. Ke tša maleba go tša maswi tša kgwebo.
Toggenburg ya mmala wo motsothwa e tlišitšwe go tšwa dinageng tša ka ntle go tšwa ka Switzerland ka pela ngwagakgolo wa bo 20 goome ke tswadišo ya pudi ya tša maswi ya kgale go fetiša. Toggenburg ke phoofolo ya go ba maatla, ka bogolo bja magareng le moriri wo tshesane wa boleta. Dipoo di na le ditedu tše kgolo. Tšweletšo ya maswi ya Toggenburg ke ye ka bago 2.0kg/letšatši le makhura a potoro ya 3.2- 3.7%. Ga di a swanela maemo a go fiša gomme di kgetha ditlelaemete tše di fodilego.
British alpine ya maoto a matelele, pudi ya maswi ke phoofolo ye e botse – ke ye boso le mabala a matšhweu, le mokgopha wa go phatsima (ditshadi). Diphoofolo tše senyane – ditshadi tše tshelalogo le dipoo tše tharo di be di tlišitšwe go tšwa dinageng tša ka ntle ka UK magareng ga 1924 le 1936. Dipudi tša British Alpine ke batšweletši ba botse ba maswi-2.0 kg/letšatši. Gape di na le tiro ya maswi ya marega ye botse le nako ye telele ya tšweletšo ya maswi. Diteng tša makhura a potoro ke 3.2- 3.8%. Di kgetha maemo a dithempheretšha gomme e sego a monola.
©Heinrich Hacker of Fränkisches Freilandmuseum Fladungen
Bunte Deutsche Edelziege (BDE) ke pudi ye kgolo ye maatla ka mebala ya go fapafapana. E ka sepela gabotse kudu gomme ke phoofolo yeo e phelago sebaka se se telele yeo e lego ya go nona ya go lwantšha malwetši kudu. Go BDE e retilwe ka maswi a yona a monate gomme e ka kgotlelela maemo a šoro.
Go Reka Pudi
Pudi yeo e šetšego e dirile ngwana yo o tee goba go feta e tla be e bontšhitše bokgoni bja yona - e swanetše go ba mma o botse le go kgona go tšweletša maswi a palo ye kgolo. Lekola boima bja yona (go ya ka mengwaga ya yona), maatla a maoto, meno gammogo le sebopego le maphelo a mokaka. E swanetše go ba le mokaka o o swerego ka go tiya, ka ntle le dikarolo tšeo di sa tlwaelegago goba tšeo di tiilego seo e ka bago bohlatse bja go fetelwa ke twatši ye e fetilego.
Dipoo di swanetše go ba maatla, maphelo a botse le kgolo ye botse. Dipoo tšei di ripilwego manaka di a dumelelwa. Palo ya diphoofolo tšeo di rekilwego go ya ka bogolo bja mohlape bjoo molemirui a nyakago go ba le bjona, tšhelete yeo e lego gona, bogolo bja mmaraka o o nyakago go o abela le kelo ya tswalo ya dipudi.
Translated by Lawrence Ndou


text:
Lebelela, Theetša O Phele Puku 5
Samenvatting: Elisha, Daniel, Jonah, Nehemiah, Esther. 24 sections. It has a picture book to go along with the recording.
Tekst van het script
Matseno
Madume (Ditumediso go bagwera). Puku ye tala e re botša ka monna yo mogolo wa Biblele yo a tshepilego go thušwa ke Modimo nakong tša meleko. Ge o theetša cassette, retolla seswantšho seo se latelago.
Seswantšho 1: NAAMANE O ETELA NTLONG YA ELISA
2 Dikgoši 5:1-12
Elisa e be e le moruti yo mogolo gape e le moporofeta wa Modimo go Israele. Tšatši le lengwe o ile a etelwa ke Naamane. Naamane e be e le molaodi wa madira a Siria. BaAseriya e be e le manaba a Ba Israele. Naamane o be a tiile a le maatla, empa o be a na le lephera (bolwetši bja letlalo). Yena o ile a tla go Israele ka ge a kwele gore Elisa a ka mo fodiša. Elisa ga a ka a tšwela ntle go mo dumediša, empa o ile a roma modiredi wa gagwe, a mmotša gore a yo hlapa nokeng ya Jorodane ga šupa. Naamane o ile a befelwa, are: ke be ke nagana gore o tla tla gonna a bitša leina la Modimo wa gagwe, a mphodiša. Naamane o ile a sepela a befetšwa kudu.
Seswantšho 2: NAAMANE NOKENG
2 Dikgoši 5:13-19
Modiredi wa Naamane o ile a mo kgopela gore a tšwe go befelweng, le boikgogomošong. Ba mo rapeletša. Ba mo eletša go hlompha taelo ya Elisa ye bonolo. Gomme o ile a ya Nokeng ya Jorodane, a hlapa ga šupa. Lebelela seswantšhong. Naamane o thabile kudu. Lephera le tlogile ka moka. Elisa o be a sa boife motho ka ge a be a tshepile Modimo. O tsebile gore Modimo a ka dira tšohle. O be a tseba gore yo mongwe le yo mongwe o swanetše go hlompha lentšu la Modimo (Bibele). Re swanetše go kgopela Modimo go re thuša go dira tše di lokilego, le go mo tshepa ka nako tšohle.
Seswantšho 3: ELISA LE DIKOLOI TŠA MOLLO
2 Dikgoši 6:8-17
Nakong ye, BaAseriya ba be ba le ntweng le Ba Israele. Modimo a botša mohlanka wa gagwe, Elisa, gore BaAseriya ba tlile go hlasela Ba Israele gomme Elisa a eletša kgoši ka seo. Kgoši ya Aseriya ya laela masole a yona go nyakišiša mo Elisa a be go a le gona, gore a tle a kgone go roma banna, go o mo thopa. Tšatši le lengwe, e sale ka meso Elisa le bolata ba gagwe ba tšwela ntle, gomme ba bona BaAseriya ba dikaneditše mošate wa bona. Ba goeletša bare: "Morena re swanetše go dirang?" Elisa are: "Le se ke la tšhoga (gobane) ba ba nago le rena ba feta ba ba nago le bona."
Elisa a kgopela Modimo gore a bule mahlo a molato wa gagwe. Mohlanka o ile a lebelela, a bona thaba e tletše ka dipere le dikoloi tša mollo tšohle, go dikologa Elisa. Modimo o rometše tše, go ba šireletša. Ba Mogwera, ge bahlanka ba Modimo ba hlompha melao ya Gagwe Yena o kgona go ba šupa tsela le go ba šireletša. Ka go, ga ba swanela go tšhoga selo goba motho.
Seswantšho 4: ELISA LE MADIRA A DIFOFU
2 Dikgoši 6:17-23; Bathleberu 10:30; Diema 25:21
Ge BaAseriya ba fihla go tlo tšea Elisa, yena a rapela are: "Ba o tle ka bofofu." Ka bjako ba fonfaku. Elisa a batamela go bona are: "Ntshšalena morago, ke tla le supetša monna yo le mo nyakago." Elisa a ba iša Samaria, motseng mogolo wa ya Israele, ka moka. Elisa o ile a rapela gape ore "Morena, bula mahlo a banna ba, gore ba bone." Ba ile ba lemoga gore ba motseng ya manaba a bona. Kgoši ya Israele e be a nyaka go ba bolaya, empa Elisa a re. Ba fe dijo le dino, o ba lese ba sepele. Kgoši ya dira seo Elisa a se bolelago. Bagwera, Modimo wa Elisa ke yo mogolo go feta madira ohle. Modimo o re laetše lentšung la Gagwe gore re se ke ra lefetša maneba a rena. O rile: "Tefetšo ke Yaka, ke tla lefetša." Modimo a bolela gape a re: Ge lenaba la gago le swerwe ke tlala, le fe dijo: ge le nyorilwe le fe sa go nwa.....
Seswantšho 5: GO HLASELWAGA SAMARIA
2 Dikgoši 6:24 - 7:3
Madira a Aseriya a tla go lwa le BaIsraele. Ba dikanetša motse wa Samaria nako ye telele. Ba Israele ba ile ba felelwa ke dijo. Lebelela setshwantšho! Kgoši ya Israele e be e sepela lebotong la motse. Basadi ba babedi ba tla go yena. Ba kgopela gore a ba thuše. Ba be ba bolawa ke tlala go fihlela ba e ja bana ba bona kgoši ya se tsebe se a ka se dirago.. O be a befetšwe ka ge Modimo a sa ba lwela go baAseriya. Gomme o ile a eleletša go bolaya Elisa, mohlankedi wa kgoši. Se ke se Morena Modimo a se bolelago: Nako yona ye ka moswana flour le barley (dithoro) di tla be di rekešwa menyakong ya Samaria.
Seswantšho 6: BATHO BA BANE BA LEPHERA
2 Dikgoši 7:3-20
Nakong ye go o be go na le banna ba ba bedi mejakong ya Samaria. Bohle ba bja ba be ba na le lephera. Ba boledišana bare: "Ke ka baka la eng re swanetše go dula mo ra hwela gona?" Are ye ngomadira a Aseriya." Nakong yeo, BaAseriya ba kwa lešata le legolo bjalo ka la Madira, le etla. Ba tšho ga, gomme ba tšhaba ba šia dilo tšabona. Ge banna ba lephera ba fihla kampeng ya BaAseriya, bahwetša go se motho! Ba tšea dijo, le tšohle tše ba bego ba di nyaka. Ba boledišana ba re: "Ga re dire gabotse. Tšatši le ke la ditaba tše di botse, gomme re le boloketše rena beng." Ka bjako ba boela Samaria, ba yo botša bahlokomedi ba mejako bao ba boditšego ba lapa la kgoši. Ka bjako, ke ge batho ba rekiša dijo mejakong ya Smaria bjalo ka ge Modimo a boletše ka Elisa. Modimo a phološa baIsraele, mmogo le Elisa mangbeng a bona. Bagwera, Modimo o romile Jesu Kriste go re lokolla maatleng a sebe, (bobe) le Sathane. Modimo ga a rate gore go be le yoo a tla go ya lefelong la kotlo e sa feleng. Tše ke ditaba tše dibotse go tšwa go Modimo, ire swanetše go boledišana le yo mongwe le yo mongwe ka tšona.
Seswantšho 7: JONA O TŠHABA PELE GA MODIMO
Jona 1:1-7
Ka morago ga lehu la Elisa go ile gwa ba le moporofeta Israeleng. Yena ke Jona. Modimo a re go Jona; sepela motseng mogolo wa Niniva, o rere kgahlanonang le yona: "Ke tseba bokgopo bja batho ba Niniva." Batho ba Niniva le bona e be e le manaba a BaIsraele. Jona ga a ka a rata go ya go bona, a leka go tšhabela Modimo. O ile a hwetša sekepe, (ieselawatle) se se bego se e ya nagena ya kgole. A lefa, sa sepela. Moya wo mogolo wa tsoga lewatleng ka bjako. Batho leselawatleng ba tšhoga. Ba re: A re lahleng matengwa, go hwetša yo a re baketšego tše." Ba lahla gwa hwetša bothata e le Jona.
Seswantšho 8: JONA LEHLAPA YE KSOLO
Jona 1:1-8
Banamedi ba botšiša Jona ba re: "O dirileng?" A ba botša gore o tšhabela Modimo. Ba re go yena: "Re swanetše go dirang gore lewatle le okobale?" Jona a fetola: "Ntahleleng lewatleng" ke a tseba gore ke ka baka la ka ge moya o le ka mokgwa wo." Banamedi ba be ba sa rate go bolaya Jona, empa wa befa go ya pele; gomme ba lahlela Jona lewatleng. Jona ga a ka a hwela meetseng. Lebelela seswantšhong! Hlapi ye kgolo e meditše Jona. Oile a ba dula mpeng ya hlapi matšatši a mararo. Hlapi ya mo tshwela ka ntle mo go omilego (hlatša).
Seswantšho 9: JONA NINIVA
Jona 3:1-10
Modimo a bolela le Jona gape! "Sepela Niniva o rere melaetša ye ke go botšago." Jona a hlompha Modimo a ya a sola batho a re: "Ka matšatši a masome nne Niniva e tla Fedišwa. Kgoši le stšhaba bohle ba llela Modimo gore a ba phološe. Ba fularela ditsela tša bona tša tše dimpe, gomme a e kemišetša go ba phološa. Bagwera, rena ka moka re bjalo ka Jona le batho ba Niniva. Ga re theetša Modimo, mme re dirile tše mpe. Re swanetšwe ke kotlo, empa Modimo o a re rata. O romile Jesu go re sola, le go re phološa, gore re arogane le bobe. Jesu o hwile bakeng sa dibe tša rena. O bile lebitleng matšatši a mararo; bjalo ka Jona ka mpeng (maleng) a hlapi. Jesu o tsogile bahnung. Gomme o tla nea bao ba aroganago le dibe le ditsela tše dimpe bophelo bjo bo sa felego. Bao ba lahlago tsela tše dimpe gomme ba latela Jesu.
Seswantšho 10: ESITHERE LE KGOŠI
Esther 1:1 - 2:18
Esithere e be e le mosetsana wa mo Juda, go tšwa nageng ya Israele. Batswadi ba gagwe ba be ba hlokofetsi. Modecai, malome wa gagwe, e be a le mohlokomedi wa gagwe. Ka morago ga ntwa, Esithere le Modecai ba ile ba thopja le setšhaba sa Israele, ba išwa nageng ya Peresia. Kgoši ya Peresia e be e le monna yo maatla. Yo mongwe le yo mongwe o be a mo tšhaba. Mosadi wa gagwe o ile go mo nyamiša, a nagana go tšea yo mongwe legatong la gagwe. Gomme o ile a dira kgoeletšo ya gore go tlišwe dikagarebe tše botše mošate (ntlong ye kgolo). O ile a kgetha Esithere, go ba kgošigadi yo moswa. Empa Esithere ga se nke a bolele gore ke yena mo-Juda.
Seswantšho 11: MORDECAI O GANA GO KHUNAMA
Esther 3:1 - 4:17, 5:14; John 3:16
Hamani e be e le motho yo bohlokwa Peresia. Batho ka moka babe ba swanetše go mo hlompha le go khunama ge a feta. Mordecai ga a ka a dira seo. Mordecai o ile a rapela Modimo o tee wa nnete. Hamani o ile a befedišwa ke seo. A ikemišetša go itefeletša go Mordecai.
Tšatši le lengwe a botša kgoši: "Go na le setšha ba se se phatlaletšego gare ga batho se o se bušago mo tikolong mmušong wa gago; seosesa lote melao ya gago." O be a bolela ka BaJuda. Hamani a boeletša are: A go be le molao (molao a obewe) go re ba Fedišwe. Hamani a nea kgoši tšhelete. Kgoši ya dumela kgopelo ya gagwe, empa a gona tšhelete. Tsatsi lelengwe, Molao o wa bewa mmušong wa Peresia, wa go re go bolawe baJuda ka moka le go re ba tšeelwe mahumo a bona.
Hamani a tsema kota ye telele mo a bego a rata go fega Mordecai. Mordecai a botša Esther gore o swane tše go ya go kgoši a rapelele batho ba gabo. Esther a re: Ge motho a ka ya go kgoši a sa bitšwa, o swanetše go hwa. A kgopela baJuda go ikona dijo le dino matšatši a mararo go mo rapelela. Gomme le yena, le balata ba gagwe ba dira bjalo. A bolelo gape a re: "Ka morago ga moo ke tla ya go kgoši, le ge seo se le kgahlanong le molao. Ge ke ehwa, ke tla hwa." Lentšu la Modimo le re ruta (Bakriste) go re baKriste ba swanetše go ikgafa ka baka la bana babo bona, moreneng.
Seswantšho 12: MOKETE WA ESTHER
Esther 5:1 - 7:10
Modimo a araba dithapelo tša baJuda. Kgoši a dumelela Esther go bolela le yena. A mo meme meketeng ye bohlokwa ye mebedi, le Hamani a mengwa. Mo moketeng, kgoši a botšiša Esther go re o nyaka eng?"
Esther a fetola: "Ke nyaka gore nna le batho ba gešu re phele, gobane re setše re rekišitšwe (go bolawa)." Kgoši a re: "Ke mang motho yoo e bile o kae yo a nyakago go dira seo?"
Esther a re: "Lenaba la rena ke motho yo mobe yo Hamani." Kgoši e ile ya befelwa ge e e kwa lenaneo le lebe la Hamani, gomme a bega gore a fegiwe gona koteng moo Hamani a be a lokišeditše go fega Mordekai. BaJuda bohle ba ile ba phologa.
Bagwera, Esther o be a ikemišeditše go hwa, go phološa batho ba gabo lehung. Empa, gopola ka Jesu. O re ratile gakaakaa a ba a hwa go re phološa, gore re se ke ra tsena lefelong la kotlo ka go sa felego, seo re elego se swanetšego, ka baka la dibe tša rena.
Matseno
Banna ba babedi Daniele le Nehemia ba ile ba gapeletšwa go dula nageng ya manaba a bona. Empa ba ile ba rapela (direla) Modimo o tee wa nnete, ba ba banna ba ba golo ba Modimo. Lebelela letlakaleng (setshwantšhong) pukung, ge o ekwa modumo wo.
Seswantšho 13: DANIELE LE BAGWERA BA GAGWE
Daniele 1:1-21
Setswantšho se, se šupetša Daniele le bagwera ba bohlokwa ba bararo. E be e le baJuda. Ba be ba thopilwe ke manaba a bona go ya Babyloni. Kgoši ya Babyloni e be a rata gore ba medirele. Ba be ba swanetše go ithuta polelo le ditlwaelo tša Babyloni. Daniele le bagwera ba gagwe, ba gana go ja dijo tša phepo ya kgoši.
Se se be se le kgahlanona le setlwaelo se seJuda. Ba tsebile gore ba swanetše go boloka melao ya Modimo, le go mo hlompha. Ka go ba kgopetše merogo, go la-le lela, le meetse fela go nwa.
Monna yo a bego a ba hlokometše, o be a tšhogile a re mohlomongwe ba tlo ota ba lwala (go fela maatla (boima) ba thoma go lwala). Empa Modimo o ile a ba hlokomela, ya ba ba phedilego le ba bohlale go feta banna bao ba bego ba direla kgoši, Babylona.
Seswantšho 14: DANIELE LE KGOSI YA BABYLON
Daniele 2:1-49
Kgoši ya Babyloni e ile ya lora. A kgopela banna ba gagwe le didupe go mo hlathollella yona. Empa ba ile ba palelwa bohle, gomme a ikemišetša go ba bolaya. Daniele le bagwera ba gagwe ba rapela Modimo, gomme Modimo a utulla toro ya kgoši go Daniele. Daniele o ile a ya go kgoši are: "Go na le Modimo legodimong yo a utullago diphiri.
"Modimo yo o utullela (botša) kgoši seo se tlilego go direga nakong yeo e tlago:
Daniela a botša kgoši gore torong ya gagwe, o bone mebušo ya lefase, le mmušo o mogolo wo ilego wa fenya ye mengwe ka moka.
Wo ke mmušo wa Modimo wo o tla bago gona ka go sa felego. Kgoši o ile a thabela mantšu A Daniele. Babohlale le didupe ba ile ba dumelelwa go phela gomme Daniele a bewa go ba molaodi ka tlase ga kgoši ya Babylon.
Tšohle tšea di diregago mo lefaseng di ka tlase ga taolo (maatla) ya Modimo yo mogolo yo a bolelwago ke Daniele. Ka go, ga raswanela go ya go didupe le dingaka, empa re swanetši go ya go Modimo yo mogolo wa rena, re tshepe Yena go dira seo se lokilego.
Seswantšho 15: SETSWANTSHO SA MODIMO
Daniele 3:1-12
Kgoši ya Babyloni ya bea setswantšho se segolo sa gauta. A bitša bohle bahlomphegi ba gagwe go tla go se bona. Balata ba kgoši ba laela batho bare: "Ge le e kwa modumo wa mmino (kopela), le swanetše go wela fase le rapele seswantšho sa gauta. Mang le mang yo a sa se khunamego te o swanetše go lahlelwa leobeng la mollo." Bagwera ba Daniel, Shadrack, Meshach le Abednego, ba gana go khunamela setswantšho. Ba rapela Modimo fela. Batho ba bangwe ba ya go kgoši ba re: "Go na le baJuda ba bangwe pušong ya gago bao ba tshelago molao o wo beilego. Ga ba direle medimo ya gago le ge e le go rapela setshwantšho sa gauta.
Seswantšho 16: LEOBA LA MOLLO
Daniele 3:13-28; Exodus 20:3-5
Kgoši ya bitša bagwera ba bararo ba Daniele. A re go bona: Ge le sa rapele setshwantšho sa gauta, le tla lahlelwa leobeng la Mollo. Ke Modimo ofe yo a tla go kgona go le lokolla seatleng saka?"
Bona ba fetola! Modimo yo re o direlago, o a kgona go re lokolla, (Phološa) le ge a ka se re lokolle, re ka se rapele setshwantšho sa gauta."
Ka go o, Shadrack, Meshack le Abednego ba ile ba lahlelwa leobeng la mollo. Kgoši ya lla (Goeletša) "Bona! Ke bona banna ba bane ba sepela go dikologa mollo, wa bone o lebelelega bjalo ka Morwa Modimo." Ge banna ba bararo ba e tšwa mollong ba be ba sa swa.
Kgoši are: A go retwe (tumišwe) Modimo wa Shadrach, Meshach le Abednego, Yo a rometšego morongwa wa Gagwe go hlakodiša (pholosa) bahlankadi ba gagwe, gobane ga go na modimo yo mongwe yo a ka phološago ka mokgwa wo."
Bagwera, Modimo yena yo o laetše ditšhaba tšohle are: Gag o a swanela go ba le medimo e šele pele ga ka, gape ga o a swanelwa go itirela modimo wa go betlwa, le go di khunamela le go di direla.
Seswantšho 17: DANIELE O RAPELA MODIMO
Daniele 6:1-13
Daniele o ile a ba le maatla a magolo (taolo) nageng ya Babylon. Ba bangwe ba hlomphegi ba ba le lehufa ka seo.
Ba patelwa go hwetša seo ba ka mmegang ka sona, Gobane Daniele o be a hlompha kgoši. Ka go o manaba a Daniele a ya go kgoši a re: "Kgosi e swanetše go ntšha taelo (molao) ye o rego mongwe le mongwe yo a rapelago Modimo yo goba motho, matsatsing masome tharo, ntle le wena kgoši, o swanetšwe go lahlelwa moleteng wa ditau... Kgoši ya dumelelana le molao wo; wa dirwa.
Daniele a kwa molao wo moswa wa kgoši, empa a tšwe la pele go rapela Modimo gararo ka letšatši bjalo ka pele. Ge manaba a gagwe a mmona a rapela, o ya go kgoši ba re: Daniele ga a hlomphe molao wo o dirilego.
Seswantšho 18: DANIELE MOLETENG WA DITAU
Daniele 6:14-24
Kgoši o be a sa rate gore Daniele a hwele moleteng wa ditau, empa o be a ka se kgone go fetoša molao. Daniele a lahlelwa moleteng wa ditau. Mesong letšatši le le latelago kgoši a kitimela moleteng wa ditau a bitša: "Daniele, Mohlanka wa Modimo yo a phelago, a Modimo wa gago o kgonne go o pholosa ditaung?
Gomme Daniele a arabi are: "Modimo waka o rometše morongwa wa Gagwe, a tswalela melomo ya ditau." Kgoši ya a thaba kudu. Daniele a ntšhwa moleteng wa ditau. Go ya ka taelo ya kgoši, manaba a Daniele a ile a lahlelwa moleteng wa ditau, ka penšana ba gagolwa (jewa) ke ditau tša ba rathontšha. Bagwera, ge re a swanela go tšhoga seo batho ba ka re dirago sona, ge re tshepa Modimo yo a phelago. Yo a thušitšego Daniele le bagwera ba gagwe. Le ge batho ba ka re bolaya, re sa na le tshepo (kholofeto) gobane Jesu o tšwile go Modimo go re fa bophelo bjo bo sa felego, go bohle ba ba mo ratago le ba ba mo direlago.
Seswantšho 19: NEHEMIA PELE GA KGOŠI Y KGOLO
Nehemia 1:1 - 2:7
Nehemia o phe tše Babylon ka morago ga Daniele, le yena e be e le MoJuda, a tshepile Modimo. E be a le modiredi wa kgoši ye kgolo. Tšatši le lengwe ge a iša bjalwa pele ga kgoši, kgoši ya re go yena; "ke ka baka lang o bonala o sa thaba...?"
Nehemia o be a sa thaba gobane Jerusalema, motse wa borakgolokgokgo ba gagwe, o be o thubilwe gomme ba Juda bao ba bego ba phela moo, ba be ba le bothateng bjo bogolo. Ka go o Nehemia a botša kgoši ka ga Jerusalema le batho ba gagwe, ba Juda. Kgoši yare: "E ka ba se gona se o ratago go se kgopela go nna?"
Nehemiah a rapela ka setu (peto) go Modimo, a botša kgoši: Ge go thabiša kgoši, nthomele motseng ya botatawešu, go re ke yo e aga leswa. Modimo a araba Nehemia. Kgoši a dumela kgopelo ya gagwe.
Modimo a buša godimo ga dikgoši ka moka le ba buši ba lefase, ge setšhaba sa Modimo se mo rapela, se dira tšeo mo thabišago, Modimo o araba dikgopelo tšohle tšeo di dumelelana go (ya ka) le thato ya gagwe.
Seswantšho 20: NEHEMIA O LEKOLA TOROPO YE E PJATLEGILEGO
Nehemia 2:8-20
Kgoši e ile yafa Nehemia dilo tša go aga le banna ba go mo thuša. Nehemia le bathuši ba gagwe, ba sepela, ba ya Jerusalema. Manaba a gagwe a kwa ka Nehemia le maekemišetšo a gagwe. A befelwa. Ba be ba sa rate go re go be le yoo a ka thuša go ba Juda. Nehemia o be a sa tšhošwe ke bona. O be a nyaka go lekola Jerusalema, gomme o ile a dikologo maboto (merako) a a pšhatlegilego a motse.
O ile a ya bošego gore go se be le yoo a tlogo tseba seo a bego a se dira. Ka le le latelago, Nehemia a bitša ba-Juda are: "Etlang re age leswa merako ya Jerusalema gomme re ka se hlwe re sa nyatšega (go tshwenyega ka mokgwa wo)."
A ba botša gore Modimo ona le bona, gomme re o hweditše tumelelo go kgoši Babylon. BaJuda ba fetola: Are ageng leswa.
Seswantšho 21: GO AGWA GA MABOTO
Nehemia 3:1 - 6:19
Lebelela setšhwantšhong. BaJuda ba thoma go šoma. Ba bangwe ba tloša ditšhila mola ba bangwe ba aga maboto, le go aga mejako. Manaba a bona a thoma go be felwa kudu. Gomme Nehemia a rapela go Modimo gape. A kgopela Modimo gore a mo hlahle gorseo a swanetše go se dira? Gomme a bea banna ba ba ihlamilego mabotong go diša bašomi. O mongwe le o mongwe a tšea dibetša (diagale), a itoišetša ntwa. Manaba a ile a palelwa go bolaya Nehemia, le ge e le yo mongwe wa ba Juda. Gomme mošomo o ile wa tšwela pele (ka matšatši 52), maboto a be a agilwe leswa. Re hloka bohlale go tseba seo e lego toka (sa maleba). Bohle re hloka maatla go dira toka. Modimo o na le bohlale bjo le maatla. Bjalo ke Nehemia, re swanetše go rapela Modimo, re mo tshepe re obamele lentšu la Gagwe gomme re tla tseba gore Modimo wa rena o tla re lwela.
Seswantšho 22: EZRA O BALA MOLAO
Nehemia 8:1 - 13:31
Ge merako e fedile, baJuda ba kopana Jerusalema. Ezra, Moprista wa Modimo, a ba balela molao wa Modimo. Lentšung la Modimo, Bibele. Ba bangwe ba thoma go lla. Ba tsebile gore ba tshetše melao ya Modimo. Ke seo se dirilego gore Modimo a dumelele manaba a bona go pšhatšla, motse wa bona. Ba ile ba nyaka go fularela mesepelo ya bona ye mebe gomme ba latela tsela ya Modimo gape. Nehemia a re go bona: "Le se ke la hlokofala, gobane lethabo la Morena ke maatla a lena. Bagwera, le na le lethabo? Modimo o re fa lethabo le (semoya) maatla ge re Mo tseba re boloka (lota) lentšu la Gagwe le lekgethwa (Bibele). E re ke go botše ka mo le wena o ka tsebago Modimo wa Nehemia. Ke Yena a nnoši Modimo a le tee wa therešo.
Seswantšho 23: JESU SEFAPANONG
Johana 19:17-30
Go na le tsela e tee fela ya go tseba (Mohlodi) Modimo. Modimo o rometši morwa wa Gagwe, Jesu, go re šupa tsela. Jesu o phetši lefaseng mengwageng ye mentši yeo e fetilego. O dirile dilo tše di botse tše intši, go thuša batho O re šupile ditso ka moo re swanetšego go phela, gore re kgahle Modimo. Empa ga se ra latela tsela ya gagwe. Re dirile dibe bohle, kgahlanona le Modimo. Modimo o otla badiradibe bao ba sa latelego ditsela tša Gagwe, gomme ka morago ga lehu, o tla ba romela lefelong la kotlo ye e sa feleng, mo go tukago mollo (diheleng).
Lentšu la Modimo le re ruta gore Modimo o dirile motho wa mathomo ka lerole la lefase gape ge re ehwa, mebele e boela gape leroleng. Ge e le mmele wa moya, e lego seripa sa rena, se tla boela go Modimo ya a re filego gomme moo re tla otiwa goba ra Fiwa moputso.
Theetša, Modimo o phološitše Elisa le Daniele go bolaweng ke batho. Empa Modimo o ile a dumelela batho ba kgopo go bolaya Jesu. Ba ile ba mo mapola, (kokotela) koteng (sefapanong). Jesu o tlošitše kotlo go badiradibe bohle, ka gobane a rata batho ka moka. Bjale ge re sokologa (re itshola). Modimo o tla re lebalela dibe ge re ka go mo tseba, ra latela ditsela tša gagwe gape. Go balatedi ba Jesu ba nnete, go ka se be le kotlo ka morago ga lehu, empa ba tla mo rata le go Mo hlankela ka go sa felego. (legodimong)
Seswantšho 24: JESU O ŠUPA TSELA GO YA BOPHELONG BJO, BO SA FELEGO
Mateo 7:13-14; Johana 14:6
Bagwera, ge batho ba tšwela pele go se hlomphe Modimo, ba sepela tseleng ye kgolo, ya bophara mo Sathane e lego morena wa bobe bjohle. Tsela ye e iša felong la kotlo ye e sa felego. Mang le mang yo a tswetšego mo lefaseng o tsena tseleng ye ya petleke. (se ke nnete le gonna le wena). Gobane lentšu la Modimo lere, "Ba dirile dibe bohle...."
Ka gobane batho bohle ke badiradiba, bohle ba swanelwa ke kotlo ya Modimo. Empa Modimo o romile Morwa wa Gagwe Jesu go rwala kotlo bakeng sa rena. Modimo o tsositše Jesu bahung gomme bjalo o a phela go re šupa etsa tsela ya go boela go Modimo. Jesu o itše: "Ke nna tsela le nnete le bophelo, ga go yo a tlago go Tate ge e se ka Nna."
Ba ba latelago tsela ya Jesu, ba ka se tsene lefelong la kotlo ye e sa felego, empa Sathane le bao ba mo latelago, ba tla ya gona. Re swanetše go latea tsela ya Jesu gona bjalo. Ke ye thata, ye tshesone. Ka baka la bobe mo lefaseng, batho ba tla tlaišwa.
Empa Jesu o dula a na le bao ba mo latelago, go ba fa maatla. Go balatedi ba Jesu go na le tshepo gobane tsela ya Jesu e iša bophelong bjo bo sa felego (legodimong). Legodimong ga go na mathatha (matshwenyego) empa lethabo le le sa felego le khutšo, gobane bohle ba ba yago legodimong, ba tla direla, le go rata Modimo, le go ba go Yena ka go sa felego.
Ge o rata go arogana le tsela ya Sathane gomme o rata go sepela tseleng ya Jesu yeo e išago go Modimo, o ka rapela ka mokgwa wo: Modimo Ntate, ya legodimong, ke sepetše tseleng ya sathane ke latela kganyoga tšaka, menagano ye mebe le mesepelo ye mebe yaka. Hle ntebalele, nna modiradibe.
Ke a lebogo Morena Jesu gobane o hwile sefapanong, wa rwala kotlo ka baka la dibe tšaka.
Ke a leboga gobane madi a Gago a nhlatswi tše sebeng. Morena Jesu ke go amogela bjalo ka Morena le Mophološi waka.
Ke a go leboga gobane ka Moya wa Gago, o mpha maatla a go ba ngwana wa Modimo le go hlompha lentšu la Modimo (Bibele). Amen.
Ka leina la Jesu ke a kgopela.


text:
Leopard
Nkwe
Leina
Nkwe [Panthera pardus]
Ponalo
Dinkwe di na le marothontho a beakanye ka bokgabišo bam mala wa serolane ka morago. Di na le lerothontho ye ngwe dithong le hlogong. Mesela ya yona e na le mmala wo mošweu ka tlase. Katse ye ke e koto e bile e bopegile bokoto go fetiša legopo. Hlogo le mmele o di kala botelel ba go lekana lekana la dimetere tše 1.6 - 2.1, gomme mosela o na le botelele ba go lekana ledimetere tše 0.68-1.1. Tše tshadi ke tše nnyane e bile di na le boima ba go lekana le dikhilometere tše 60 mola tše tona di na le boima ba go lekana le dikhilometere tše 20-90. Ge di emelela botelele bo lekana le dimmilimetere tše 700-800 magetleng. Phofoofolo ye tšutlago bešego ya go ja diphoofolo tše dingwe ke e kgolo kudu mo Afrika Borwa.
Dijo
Dijo tša go fapana di dira gore di kgone go tlwaela dijo tše dingwe le tše dingwe. E fela dikwena dija diphuthi tše nnyane e bile dija gape Hyrax, Tsweni, Phukubje, Tlhapi le digagabi. Go na le le Dikwena tše di phelago ka go ja dikhukhwane ka nako ya tlhokego. Dikwena di tlwaela gabotse e bile di tsebeba di kgona go phela toropong le metseng.
Pelego
Bana ba belegwa nako ye ngwe le ye ngwe gare ga ngwaga k age di senago sehla. Ban aba Nkwe ba belega morago ga nako ya go gola ya dikgwedi tše tharo gomme tše tshadi di belega ban aba babedi gob aba bararo legaeng la naga goba lešokeng. Mme wa tšona o dira gabotse gore di fihle bana ba yona gore dibatakgomo tša go swana le tau, lepogo le phiri gore di sa di hlasela. Bana ba Kwena ba dula le mme wa bona ngwaga o tee go fihla di rutiwa mehuta ya naga le go phela nagene ge di le noši .
Boitshwaro
Di a iphitlha mosegare gomme di tsoma bešego e fela mafelong a mangwe di kgona go tsoma mosegare. Ditsela tša tšona tša go tsoma ke lehlaka le go hlasela, go bolaya diphoofolo tše kholo ka loma ka mogolong. Diphoofolo tše nnyane di bolawa ka go lomiwa molala e bile gatšhi le mokokotlo wa gobala kudu. Di thoma ka go tlhoba maboya wa mmele pele di thoma go ja ditho tša mmele.
Mašala a ditho tša ka mpeng di aparela ka bjang le mohlaba. Ke diphoofolo tša go namele dithaba gantšhi ge di le gare ga phadišano le dibatakgomo tše dingwe e be mmele wa swara sehlare. Tše tona di šireletša mafelo a magolo ao a hlakanago le mafelo a mangwe a tše tshadi. Tše tshadi di šireletša mafelo a tše dingwe tše tshadi.
Lefelo
Kwena e kgona go phela maemo bja boso a mangwe le a mangwe e bile di hlaga mafelong a go fapana. Di hwetšagala go tloga mafelong a coastal go fihla elevations tša metere wa 2000 godimo ga noka ya sethokgwa, leganata , leganata nnyana, bushveld, dithbeng, le mafelong a go ba le mehlare le matlapa. Ga di phele ka meetsi . Di hloka bipa bjalo mehare ya lešoka goba matlapa. E fela palo ya tšona e fokotšegile megwaga te fetilego, e fela di sa hwetšagala dithabeng le mašokeng a makoto ka gohle mo Afrika Borwa, ka ntle le di polaseng tše tseneletšego.
Moo di hwetšago gona
Dikwena di ka hwetšagala mafelong a ko tlwaelaga a go swana le game reserves ka gohle mo Afrika Borwa. Mafelo a mangwe ke Kruger National Park, Mpumalanga le Pilanesberg National Park kua North West Province. Setšhaba se sebodutu sa Dikwena s aka hwetšaga gape kua thabeng ya Drakensberg le game reserves tše ntšhi le dipolaseng ka gohle mo Afrika Borwa.


text:
O amogetšwe Pukuntšung ye Phelago ya Sesotho sa Leboa!
O amogetšwe Pukuntšung ye Phelago ya Sesotho sa Leboa!
Ditlhaloso
-
Ke nna Matlakala Kganyago, Molaodi wa Leleme la Sesotho sa Leboa wa
Pukuntšu ye Phelago ya go tšwa Oxford. Ke sa bušeletša ke re, bohle le amogetšwe. Ka Sesotho sa Leboa re re: Šago la moeng le bewa ke monggae. Ka fao, a re dirišeng monyetla wo go aga le go godiša polelo ye ntle le go phaela ba bangwe ka thoko. Etla ka mmolelo wa segageno gore o tle o rekhotwe gore o se hwelele. Iiiiuuu! Yo a sa rego šatee!! o a duma, o duma dilo tša batho!!!!! A re hlakeleleng ngwetši ya malapa ke yeo! Iiiiuuuu!!!!0
-
Ke a leboga ge le thomile lekgotla le ka gore re tla ithuta tše dintši go lona0
-
Tameng ka mafateng a ma telele. Nna ke Jimmy Moshidi, mongwadi wa di padi, di filimi le kgatisho baka tja Sepedi. Nkamogeleng ka kgorong hle0
-
O amogetšwe wešo. Re kwa re hlomphegile go kopana-ka-e le batho ba go swana le wena. Hle re thušeng go aga le go godiša leleme le la segagešo gore le se hwelele. Tia di lle ka seemanyana fao re kgone go letša mekgokolwane.0
-
Le kae? Le nna ke rata go tlaleletjsa ka lentsju Pukuntsung ye e phelago ya Sesotho sa Leboa. Lentsju ke Password. Re ka re ke lentsjupheto.0
-
Ga ke ganane le seo, efela re na le maano (strategies) a mmalwa ao re a šomišago ge re fetolela mantšu kudu ao re a hlokago polelong ya rena. Go aga le go katološa polelo ya rena re ka:
-adima (borrowings)
-diriša lereo ka mo le lego (transliteration)
1
- fetolela ka go hlaloša (paraphrase)
- fetolela go ya ka modumo (onomatopia)
- fetolela go ya ka tirišo) (neologism) bj.bj.
Ke dirišitše goba ke kgethile 'phasewete ' ke kgopela ka Seisemaneng ka ge re se na lereo leo, sa bobedi leadingwa le swanetše go latela melao ya popegopolelo (morphological structure) ya Sesotho sa Leboa. Ke latetše melao yeo ka moka go ka fihla go sephetho sa ka. Ke tšeo magagešo, ga eke e tswalela mohlapeng. Setšhaba se ka ahlaahla ka bothata bjo go ya pele. O ka re hlalošetša gore ge o kgetha 'lentšuphetho' o hlohleditšwe ke eng? Ga eke e senya e se ya agela!
-
Potsiso?Naa re ngwala bjang dikapi g odimo ga s?0
-
Ge o na le sellathekeng sa go 'hlalefa', o kgotla tlhaka ya 's' gomme wa e gatelela motsotswana feela. Yona e tla go laetša mehuta ya bo 's' gomme wena wa hlaola ya rena ya go rwala. Go bonolo kudu! Ipshine ka go ngwala Sesotho sa Leboa.1
-
Le nna ke dumelelana le kayshom. Nna ke be nka diriša lentšuphetišo bakeng sa password, lebaka e le gore le thuša le go hlalosetša motho yo a sa tsebego gore password ke eng.0
-
Ke tšeo magagešo, ge setšhaba se dumela gore re amogele lentšu le ‘lentšuphetišo’ sebakeng sa ‘phasewete’ gona le tla fetišwa gomme ra le amogela. Lena le reng?0
-
Bešo, le nna ke bona go ka ba kaone ge re ka se hlwe re šomiša lentšu le "phasewete". Ke kwana le Hunadi ka "lentšuphetišo".0
-
O amogetšwe wešo. Re tloga re leboga go tšea karolo ga gago mo maitekelong a go aga le go godiša Pukuntšu ye Phealgo ya Oxford ya Sesotho sa Leboa. Re hloka mareo a go amana le diphetogo tša lefase la sebjalebjale. Re tsomana le batho ba menagano ya maphefo ya go swana le yeo. Ka kgopelo tsenyang lentšu leo ka pukuntšung gore le kgone go latela tshepedišo ya go amogelwa ga lentšu ke setšhaba. Šatee-wee! Re tšwela pele!0
-
Ke itia leopo la kgoro kere moshate. Nkamogeleng bana beso. Kekwa bose bja mamapo adi nose ruri ruri kea lebotsa. Are ithuteng lego bea polelo ye ya sepedi pepeneneng re ruteng 'shaba le la Thulare. Thobela0
-
'Gwafa la tshwene ale tlale...thobela0
-
O amogetšwe wešo, re tloga re thabile kudu ge o iphile sebaka sa go ingwadiša ka mo go Pukuntšu ye Phelago ya Sesotho sa Leboa. Ke nnete re filwe monyetla wa go aga le go godiša leleme le la segagaborena. Šatee wee!!!0
-
Tshwene ge ere hoo e tshepile lewa0
-
Re leboga kabelo ya gago wešo. Re be re ka thaba ge o ka tsenya tlhalošo ya seema se, gomme ge gp kgonega o re fe sa go swana le sona ka Seisemane.0
-
Tshwene ge ere hoo e tshepile lewa0
-
Re sa bušeletša re re: leboga kabelo ya gago wešo. Re be re ka thaba ge o ka tsenya tlhalošo ya seema se, gomme ge go kgonega o re fe sa go swana le sona ka Seisemane0
-
Tameng! Yo ke Sebabola , morutwana wa tša thuto kua go la UNISA. ke a thoma go bona letlakala le mo "inthaneteng" ebile ke tloga ke bona le ka ntšwela mohola kudu ka ge ke ithutela go ba morutši wa leleme lona le la Sepedi. Ke tloga ke letetše go ithuta mo go feteletšeng go tšwa mo letlakaleng le go ahlaahla leleme le le bohle ba leng mo go lona.0
-
O amogetšwe Sebabola! Re ka thaba kudu ge o ka tsenya mogoma temeng fa ka go leka go godiša polelo ya rena ya Sesotho sa Leboa ka mokgwa wa ditšithale. Se lebale gore mebolelwana ka moka e amogetšwe go thuša go babalela mantšu ao a ka timelelago ge re ka se hlokomele.1


text:
Variable Skink
Mokgaritswane wa Mebala ye Fapanego
Leina
Mokgaritswane wa Mebala [Mabuya varia]
Dipalopalo tša Bohlokwa
Maemo a Godimo: Reptilia
Tolamo: Squamata
Lapa: Scincidae
Botelele bja Ditshadi: Dimilimetara tše 50 - 60
Botelele bja Dipoo: Dimilimetara tše 50 - 60
Tlhalošo
Mokgaritswane wo o bogolo bja bogareng wa sefene sa nkgokolo le lefansetera phuphu ye nngwe le ye nngwe. Mmala ke wa go fetoga; morago e ka ba boswana, botalana, botsothwa bjo galogilego goba botsothwa bja bokhubedu, ka go nna goba ka ntle le go ba le dipatšo tša boso. Ka mehla go nna go na le mothalo wa go hlagelela, mothalo wo mošweu wa go ya tlase mokotlong le bogodimong bja mathoko. Mpeng ke ye botala bja leratadima bja go ba le bošweu.
Diphidi tša go Swana le Yona
Ke merafe ya go se hlalošwe ga botse, M.v. nyikae, ka dinako tše dingwe e bonwa ka thabaneng ya Nyika go la Malawi.
Phatlalatšo
Borwa bja Kapa Bohlabela, go ya ka Aforika Bohlabela go ya Sudan le Somalia, bodikela go ya Namibia, Angola le Congo.
Pelegišo
Mokgaritswane wa mebala ye fapanego ka kakaretšo e belega tše nnyane tša go phela eupša go na le mafelo moo di beelago mae a 6 - 12 a go phaphaša ka morago ga matšatši a 60 a go duša. Ke ya go gola ka lebelo e bile di ba tše godilego ka dikgwedi tše 8 fela.
Phepo
Mehutatšie, megokolodi le mohlwa, digokgo le, ka mabaka ao a sego a tlwaelega, le mekgaritswane ye mengwe.
Dintlha tša Naga
Gantši go ba boima go e tseba ka lebaka la phapanyo ya mmala, ke ka lebaka leo e filwego leina le, se le ge gole bjalo ke ye ngwe ya mekgaritswane ya go tlwelega kudu le ye e phatlaletšego.


text:
Ke eng seo o nyakago go se botšiša setšhaba sa geno?
Ke eng seo o nyakago go se botšiša setšhaba sa geno?
O rata popopolelo, maleme, goba thutapolelo? Goba mogongwe tšona ka moka. Re tsebiše seo o nyakago go boledišana le setšhaba sa geno ka sona.
Ditlhaloso
-
A go na le se sengwe se o ratago go se tseba ka ga polelo ya rena ya Sesotho sa Leboa? A go na le se se go gakantšhago gomme o nyaka tharollo ya sona? A go na le se sengwe seo o ratago go abelana le setšhaba sa rena sa Basotho ba Leboa? Gona o lefelong la maleba, re botšiše goba o re tsebiše fa.0
-
A ke dumedišeng gape. Bonnyaneng bjaka e be ke bala dipuku tša dikanegelokopana tše bjalo ka bo Mpudule, Mahlontebe, Taukobong le tše dingwe tše bose tša leleme lona le la sesotho sa lebowa. Sa go makatša ke gore lehono ga ke na le puku le ge e ka ba e tee ya sesotho sa leboa. Ke kgopela go tseba tše dingwe tša maina a dipuku tša dikanegelokopana tša sesotho sa leboa tša sebjalebjale tšeo nka di balago ka iphsina ka tšona.0
-
Tameng wešo! Ke tla leka ka mo ke kgonago go go nyakela maina a tšona le tšeo ke nago le tšona. Magagešo hle thušang go ka re fa maina a dipuku tšeo hle kudu tša selehono.0
-
Ke boile gape go wena wešo. Dipuku tše mmalwa tše ke kgonnego go di hwetša efela le tšona ka kgale ke:
Magang ka H.Z. Motuku (Dikanegelokopana)
Bophelo Lešokeng ka C.B. Rutley ya fetolelwa go Northern Sotho ke M.D.P Modiba (Dikanegelokopana)
Mmantšhaotlogelo ka S.N. Nkadimeng (Dikanegelokopana)
Ke tla leka go go nyakela tša sebjalebjale hle!0
-
Thobela ,Ke kgopela thuso ,dinonyana tse dintsi ke boraga ,ke kgopela thuso ya gore dinaledi le dikgogo tse dintsi di bitswa eng.0
-
Thobela magagešo. Nna ke kgopela tlhalošo ya lentšu le 'lefiša' goba 'mafiša'. Ke lentšu leo le re tlwaetšego kudu mola go seema sa 'kgomo ya lefiša o e gama...'. Ke a leboga0
-
Thobela mogagešo, o amogetšwe mo lekgotleng la dipoledišano! Ka mo nna ke kwešišago ke gore, motho o go adima kgomo gore o gamele bana ba gago maswi gomme ka nako efe goba efe a ka tla go e tšea. Ka fao, ga o lokologe ge o gama ka gore gosasa e ka no se be gona. Ge ba re o fišitše selo ke ge o se adimile yo mongwe. Ke tšeo magagešo le ka di otlolla le eya pele!1


text:
Temothuo ya Seenywa sa Drakone ka Aforika Borwa
Seenywa sa drakone ke seenywa se segolo kudu, kudukudu sa letlalo la dikgapetlanse khubedu ye e tšweleditšwego ka mohlala wa mokasetorofeie.
Ke intasteri ye sa lego ye mpsha ka Aforika Borwa, dipolasa tša seenya sa drakone tša selegae di bontšha bokgoni bjo bogolo go iša dipalo tše dikgolo tša dienywa mebarakeng ya karolo ya ka leboa.
Intasteri ya seenywa sa drakone ka Aforika Borwa e theilwe godimo ga mehuta ya seenywa sa mokgopa o mopinki ye e tumilego kudu. Seenywa sa drakone se rata maemo a boso a borutho a molatšatši, gomme e bjalwa ka katlego moo diafikado le dikoko tša macadamia di a bjalwa, gape go tšwa Manthole - Pherekgong go Moranang - Mopitlo.
Translated by Lawrence Ndou
Seenywa sa drakone ke seenywa sa molatatšatšing sa go namela sa lapa la mokasetorofeie (Cactaceae). Gape e tsebja bjalo ka pitaya goba stroperi pšere gomme ke diphedi tša tlhago tša ka Mexico, Bogareng bja Amerika le Amerika Borwa....more
Producers such as Amorentia Estate & Nursery in Limpopo are embarking on a process of educating retailers and consumers about the benefits of dragon fruit from South Africa....more
Pšalo ya kitlano ya godimo ya go fihla go 1 250 ya dibjalo godimo ga hektare e ka laolwa bonolo ka katologanyo ya 4 m x 2.5 m go ya go 5 m x 2.5 m, go eya ka tshepedišo ya thekgo....more
Seenywa sa drakone, se gape se tsebjago ka pitaya, ke seenywa sa go namela sa mokasetorofeie, seo se khukhušago bošego....more


c: text/plain

text:
Go na le dinako tše dingwe tšeo dilo ka moka di bonalago eke ga di sepele gabotse bophelong bja gago. E ka ba sengwe le sengwe go tloga go hlokofaleng ga motho yo o mo ratago, tlhalo, go lahlegelwa ke segwera, go fihla go tobo ya mošomo. Ditobo tše goba maswabi a a ka dira gore o nyame, o ikwe o hloka thušo ebile o na le lehloyo.
O homotša ba ba nyamilego,
o ba kgothatša manyaming a bona.
DIPESALOME 147:3
O tla fudiša mohlape wa gagwe boka modiša;
o tla kgoboketša dikwanyana,
a di kuka, a di gokarela,
a eta bommagotšona pele a iketlile.
JESAYA 40:11
“O tla ba phumola meokgo yohle. Go ka se sa ba le lehu goba manyami goba dillo goba bohloko. Dilo tšela tša kgale di fetile.”
Yo a dutšego setulong sa bogoši a re: “Bona, dilo tšohle ke di dira tše mpsha!”
KUTOLLO 21:4-5a
Ka dinako tšeo re lego mathateng, maikutlo a rena a a re fenya. Re ba le kgatelelo mola re sola Modimo gore o re lahlile. Eupša O re tiišeletša gore o tla ba le rena ka mehla gomme a re thoba maswafo.
Modimo o rile: “Nka se tsoge ke le tlogetše, ebile nka se tsoge ke le lahlile.” Ka gona, a re boleleng re holofetše re re:
“Morena ke mothuši wa ka,
nka se boife selo;
motho wa nama yena a ka ntirang?”
BAHEBERU 13:5b-6
“Ditaba tše ke le boditše tšona gore le beege dipelo ka ge le le ba tee le nna. Mo lefaseng le tla hlorišwa, fela le bete dipelo; nna lefase ke le paletše!”
JOHANESE 16:33
Ge re le bohlokong, re ikhwetša re lebeletše tšohle ka moka tšeo di phošagetšego gomme re sa kgone go bona tsela ya go di rarolla. Efela Bibele e re hlohleletša go lebelela ka lehlakoreng le lebotse le go lebala tše di fetilego:
“Ge o ka sokologela go Modimo,
wa otlolla matsogo a gago wa mo rapela;
ge o ka tlogela go dira dibe,
wa se dumelele bobe ka lapeng la gago,
ke mo o tlago ba o hloka bosodi,
wa kgona go lebanya mahlo le batho,
wa ba le maatla, wa se boife.
O tla nama wa lebala mahloko a gago,
wa a gopola e le fela lefula le le fetilego.
Bophelo bja gago bo tla taga
go feta letšatši la mosegare wa sekgalela;
manyami a gago a tla go tlogela
go etša leswiswi ge le tlogela masa.”
JOBO 11:13-17
*Ditemana tša mangwalo a makgethwa di tšerwe ka go Bibele ya Sepedi 2000.
E gatišitšwe le go phatlalatšwa ke ba Bible Society of South Africa.
www.biblesociety.co.za


text:
Tlhakomelo ya Boleng bja Mae
Go thibela go senyega, mae a swanetše go šotišwa ka pela ka mo go kgonegago go išwa go badiriše. Mae gape a swanetše go beiwa dithempheretšheng tše di lego ka fase ga 13 digrata Celsius gomme a seke a tlogelwa letšatšing goba ka phapošing yeo e bago ya go fiša kudu. Food and Agriculture Organisation (FAO) wa ka United States o šišinya dikgato tše di latelago go thibela go senyega ga mae:
- Šutesetša mae ka diphapošing tša go le moriti, tša go tsenya moya ga botse le ka diseleng tša ka fase mo go kgonegago ka morago ga ge a beetšwego.
- Ka diphapošing tša polokelo tša setšidifatši goba difoka moya tla mohlagase di ka šomišwa ge mohlagase o le gona.
- Ge e le gore mohlagase a o hwetšagale, mae a ka bewa ka moriting goba phapošing yeo e fifetšego le go khupetšwa ka matlakala a ma Tala go tšwela pele go fokotša dithemperetšha.
- Mae a ka bolokwa ka gareng ga pitša ya go dirwa ka letsoku yeo e bolokilwego ka mo fase go ya ka seripa sa botelele bja yona. Ka gare ga pitša go swanetše go ba le bjang go thibela mae go hwetša monola o montšhi le lešela la go ba le tshesane le swanetše go bewa godimo ga mae a go dumelela tshepelo ya moya. Llaga ya santa le lefase e gašitšwego ka gare ga pitša le meetse e swanetše go šašetšwa go ona kgafetšakgafetša nakong ya mosegare go e boloka e tonya. Mae a swanetše go fetolwa letšatši le letšatši.
- Ka tlase ga mabaka a tlelaemete ya go oma mae a ka bewa ka mebanking ka gare ga raka ya kota goba ya megala. A therei ya meetse e beiwa godimo ga lepokisi, le dikarolwana tša lesaka di beilwe ka thereing le go rulaganywa gore masaka a go koloba fege mathokong a lepokisi.
Mae a Ditšhila
Go hlatswa ke mokgwa wa go šoma kudu le wo bonolo wa go kgontšha wa go tloša ditšhila le ditaki go tšwa dikgapetleng, eupša meetse a ka akaretša dipakteria tšeo di ka tsenelelago go dikgapetla tša mae. Go hlwekiša bjale bo swanetše go dirwa ka sešomišwa sa go sehlwekiša sa go hloka monkgo sa kelotšhilas goba ka meetse a go fiša a bosepelong bja tša digrata 38 celsius, go ya ka FAO. Powelo morago mo ke gore dihlwekiši di ka ba theko ye e godimo goba di sa be gona le gore meetse a go fiša a ka hlola gore dikgapetla tša mae di palege. Tsela ye nngwe ke go šomiša tša go kgohla mae a hlweke. FAO e šišinya gore se se swanetše go dirwa ka kelohloko go phema tshenyo ya dikgapetla tša mae.
Go Tlotša Dikgapetla oli
Mae a ka ba le khupetša ka filimi ye e kgethegilego ye sesane, ya go hloka monkgo, dioli tša diminerale tša viskhosithi, go fokotša tahlego ya moyafalo, kudukudu moo mae a le go ka dipolokelo tša go tonya dikgweding tše mmalwa goba di swerwe ka godimo ga 21 ° C, go ya ka FAO. Ge mae a swanetše go kgotlelela dithemperetšha tša godimo, FAO e šišinya gore a tlotšwe ka oli go tšwa go diiri tše nne go ya go tše di tshela morago ga go beelwa; le diiri tše 18 go ya go tše 24 morago ga go beelwa ge e le gore di tla bolokwa ka themperetšha ya 0 ° C.
Translated by Lawrence Ndou


text:
Diema tša Sesotho sa Leboa
As part of the evolution of the Oxford Global Languages (OGL) programme, we are now focussing on making our data available for digital applications, which enables a greater reach in delivering and embedding our language data in the daily lives of people and providing more immediate access and better representation for them and their language.
Because of this, we have made the decision to close our dictionary websites.
Our Oxford Northern Sotho living dictionary site closed on 31st March 2020, and this forum closed with it.
We would like to warmly thank everyone for your participation and support throughout these years – we hope that this forum, and the dictionary site, have been useful
You were instrumental in making the Oxford Global Languages initiative a success!
Find out more about what the future holds for OGL:
https://languages.oup.com/oxford-global-languages/
Diema tša Sesotho sa Leboa
Ke seema sefe goba mmolelwana wa Sesotho sa Leboa woo e lego mmamoratwa?
Naa go na le sa go swana le sona ka Seisemane?
Ditlhaloso
-
Seema: Ngwana a phoša dira ga a bolawe.
Tlhalošo: Motho le ge a dirile phošo, a re se mo galefeleng eupša re mo kgaleme ka lerato go mo laetša phošo ya gagwe.
English: To err is human.6
-
Nama kgapeletšwa e phuma pitša
Too many cooks spoil the broth0
-
Wrong text1
-
Ke a leboga wešo. Magagešo, a re ruteng bana ditaola re se ye natšo badimong.1
-
"Pinyana ge are ping e kwele ka ping e kgolo",mmolelo o ora tšeo bana ba di dirago ba di bone bagolong ba bona1
-
Ke a leboga wešo. Naa o ka kgona go re nyakela sa go bapela le sona ka seisemaneng goba wa se tsenya lefokong la seisemane ka ge pukuntšu ye e le ya polelopedi. Mogongwe maloko a setšhaba a ka re thuša go tšwetša seo pele!0
-
Ke tsomana le seema sa sepedi se rego mmolai wa phala ya selemo.1
-
Pharela ke yeo setšhaba sa gešo efela re re, ga e ke e tswalela mohlapeng. Thušang ka go re nyakiša seema seo. Ke gona ge re godiša le go katološa leleme la rena Re leboga botšeakarolo bja gago Sekalankoko.0
-
ke kgopela seema sa Nku0
-
Monna ke nku o llela teng. Tlhalošo ke gore le ge monna a ekwa bohloko ga a swanela go laetša maikutlo a gagwe phatlalatša. Ke senya ke realo magagešo, a re šogeng thari mogongwe yo mongwe o na le seo a se tsebago ka 'nku'.0
-
Se bone tša bo pudi kgakala gobane tša bo nku di pipilwe ka mesela.0
-
Re a leboga wešo! Hle re fe tlhalošo ya sona gape ge eba go na le sa go swana le sona ka lelemeng la Seisemane re fe sona. Re aga polelo ye ya segagešo le pukuntšu ye phelago ya Sesotho sa Leboa ya polelopedi.0
-
Affidavit ka Sesotho Sa Lebowa ke eng?0
-
Affidavit ka Sesotho Sa Lebowa ke Kenelwa goba lengwalokenelwa. Ke tšeo magegešo lena le reng?0
-
Sekalankoko bare: Mmolai wa phalana ya selemo ore go bolaya phalana e tee are phalana ga di hlokwe.
Hlaloso: O sere gobane wena o humane selo(mosomo) bonolo ware kgane le go batho ka moka go bjalo; mmatla seromo o palega manga.2
-
Nna ke rata diema tse.
1
- Sikisa dira le melapo mphago wa dira ke meets.
- Maswi manyane abo mmutla a kgotsofatsa mmutlanyana(kgabutlana).
- Kgaka ga e fofa ke ye ntsho mebala re e bona ga e hwile.
- Ekwa legare ngwana ngaka, papago o hwile ele motsabudi wa batho.
- Letshaba mokgalo le tshabela go mosehla, more wo o senago meetlwa.
-
Re a leboga Molahlegi. Re ka thaba ge o ka tsenya ditlhalošo tša diema tše ka gore Pukuntšu ye Phelago ya Sesotho sa Leboa ke ya polelopedi, ka fao re kgopela gore ge eba go na le tša go swana le tšona ka go Seisemane o re thuše ka tšona. O tloga o šomile wešo!!!0
-
Nyatsa molala e hwetse molaleng
Please give English translation0
-
Madume wešo. Ka nnete e tswaletše mohlapeng e gana ge bašemane ba tšea mohlana. Ke tšeo magagešo ga go sethokgwa seo se sa tšwego phuthi!!0
-
Mmapelo o ja serati, senyakelwa ga a se nyake.
Tlhalošo: Motho o dire se yena a se nyakago/ratago, ga a rate go botšwa gore a dire eng0
-
Re a leboga wešo ka kabelo ye o e dirilego mo lekgotleng la rena la dipoledišano. O se lahle hle, o no fela o lahlela tše dingwe go godiša polelo ye ya Sesotho sa Leboa. Mo go kgonegago, o re fe sa go swana le sona ka Seisemane ka ge pukuntšu ye e le ya polelopedi0
-
Phala tša mona marula di a tloga.
Motho ge a ile a hwetša seo a se nyakago a re go se hwetša, ga a dikadike.0
-
Re leboga go menagane wešo! Ka nnete re kgona go bona ka lena gore ge e duma go ra gore e a tloga. Re ka thaba kudu ge o ka lahlela le sa go swana le sona ka Seisemane ge eba se gona.0
-
Tlogatloga e tloga kgale modixa wa kgomo txwa le txona xakeng.
Tlhaloxo??0
-
Ke go leboga kudu ka botšeakarolo bja gago mo go pukuntšu ye. Tlhalošo ya go lebana thwii le seema se ke ye: Mang le mang o swanelwa ke go ithuta dilo e sa le o monnyane, gobane gantši ge o ka di thoma o godile di fetša di go paelela goba di go tlaba. Mogongwe magagešo, le ka iša taba ye pele ka go re fa sa go swana le sona sa Seisemane.0
-
Phiri e taga mohlabeng wabo yona.
Motho o ncha mokgwa/bo-yena gabo0
-
Ke ikgantšha ka wena wešo! A re tšweleng pele go aga setšhaba sa gešo. Ge eba go na le sa Seisemane sa go swana le sona hle re ngwalele sona ka ge pukuntšu ye ya Sesotho sa Leboa e le ya polelopedi. Šatee wee!0
-
Se sengwe sa diema tšeo di tsebalegago kudu ke se se rego-:
Nkwe ga e lahle mabala a yona.
Seema se le ka lelemeng la seisemane le ga e šita maleme a mangwe, se a hwetšagala.
A leopard does not change its spots.0
-
Re ikgantšha ka batho ba go swana le wena Sebabola. Re tloga re leboga thekgo ya gago le phegelelo ya go godiša polelo ye ya rena ya Sesotho sa Leboa ka mokgwa wa ditšithale. Šatee wee!!1
-
Kodumela moepathutse ga go lehumo le letswang kgauswi0


text:
Sable
Kgama
Leina
Kgama [Hippotragus niger]
Ponalo
Ye ke phuthi ye kgolo e bile ke ye bose kudu. Kgama e pharologantšha ke maboya a montsho a go phadima le bošweu ka tlase le maronthontho a mašweu sefahlegong. Tše kgolo le tše nnyane di na le mmala wo sootho.
Ka moka ga tšona tše tshadi le tše tona di na le moriri wa go gwagwalala wo montsho pele ga molala. Botelele bja molala ke dimeter tše 1.4 e be e kala dikhilometer tše 270. Tše godilego, ke tše nnyane nyana ka sebopego.
Ka moka ga tšona di na le manaka, tše tshadi le tše tona, manaka a gona a kobegile go ya morago. Mo ntlheng ya manaka go na le khutlo ye bogale. Manaka a tše kgolo a go kobega, a ka ba le botelele ba go lekana le dimeter tše 1.2.
Manaka a tše tshadi ke a mannyane e bile a masese. Ditsebe ke tše hubedu ka morago, e bile ke tše kopane go fetiša tša Pela. Manaka a bana a bonogala ge di swara dikgwedi tše pedi.
Dijo
Di phela ka go ja bjang, di rata bjang bja go ba le dipeu tša go šupa godimo, bjang bjo khubedu, le, bjang bja phoka le dibjalo tša go gola ka godimo. E rata gape le dibjalo tša go mela pele ga meetsi.
Ye ke phoofolo ya go phela ka dimela le bjang bja mmu wa godimo. Le marapo a mmele, ao a tlogetšego mafelong a sekgwa.
Pelego
Tše kgolo di kgona thobalano ge di swara megwaga ye meraro e be di belega ngwana wa mathomo ka ngwaga wa boraro. Morago ga nako ya tšona ya go gola ya matšatši a 270 di belega bana ba go kala dikhilometer tše 17.
Bana ba gona ba fihlwa gare ga bjang bjo botelele dikgwedi tše pedi, bo mme ba phela ka go eta gore di kgone go amuša. Bana ba thoma go rata bjang ba sa le ba bannyane e fela di gola ge di na le dikgwedi tše seswai.
Mokgwa
Di tšutla gantšhi ka masa le mathapama e be di nwa meetsi mosegare. Ke phoofolo ya go rata kgwarano kudu; e phela le mehuta ya go fapana. Ka nako ya pelego, dihlopa tše nnyane le tše di imelego di a kgaogana.
Ka nako ya mariga magoma a magolo a hlakana mafelong a go thapa. Diphoofolo tša mafelo ao di raka bana ge ba nyaka go dira thobolano ka ngwaga wa boraro.
Lefelo
Di rata mafelo a go ba le mehlare goba a go thapa gomme di kgetha bjang bjo botelele ba magare e bile wo mobotse.
Di Hwetšagala Kae
Palo ya mohuta wo e fokotšegeli lehono. Mo Afrika Borwa di phatlaladitšwe mafelong a go swana le Kruger National Park. Gape di bonagala mafelong ao a bolokegilego gomme mafelong ao ke mafelo a go tlwaelega ka ge di ile tša dula fao.


text:
Boikokobetso
Boikokobetso Kgale kgale ko morago o be o ena le lesogana leo lebe le bitswa ka leina bare ke Thabo. Thabo o be ana le bagwera ba babedi e lego Thato le Tshepo. Thato le Tshepo babe baetswa ka malapeng ao anago le sa bona mola Thabo aetswa lapeleng lago ihlokela. thabo o be a sena dieta tsa sekolo e fela o be apara tsego dileng gona gore a kgone go ya sekolong . Thato le Tshepo bona babe bana le dieta ba fela ba kwera thabo ge asena dieta. thabo e be ele ngwana wa maiswaro, ana le botho, e bile e le motho wago ikokobetsa. thabo gabedi e be ele lesogana la megwaga ye supa , a lekana le bagwera bagagwe. Thabo , e be ele mosimane wago setshabe mexomo ka gae ebile a sagane lego rumiwa. ka fao , gobe gona le mosadi yoo mongwe yo a bego a phela a bona thabo a lebile sekolong a sena dieta tsa sekolo a apara tsa goseye sekolong e fela thabo aeya ka tsona ka lebaka la go hloka gotswa lapeleng la gabo. mosadi yoo oile a hlakana le thabo , a re go yena a re " lesogana, ke kgopela onkishe ga geno" thabo oile a dira bjalo. mosadi yoo oile a hlakana le batswadi ba thabo, gomme a botsisa gore naa, thabo ke motho wa mohuta mang ka mekgwa. batswadi baile ba hlalosa bo botse ka mekgwa ya thabo , le go fetetsa ka go bolela gore thabo ke motho wago shoma ga botse le ko sekolong. mosadi yola o ile a tseya seeta se tee sa thabo, a napa a lebela gore o apara bokae e lege a gopotse o morekela dieta tsa goya sekolong gore a swane le bangwe. oile a roma thabo makga amantshi e le ge a mo lekola gore ke nnete ke ngwana wago ikokobetso naa?. oile a hwetsa e legore ka tsela yeo a hlaloswago ka gona thabo, ke ka mokgwa yoo a mmonago ka gona. e rile e le sunday bosego, mosadi yola a tswelela a swere dihlako tsa sekolo tsa go lekana thabo e lege a mo leboga boka mekgwa bagagwe le bona boikokobetse ka tsela yee ke rata gore ge o le motho o ikokobetsa o tla atlega mo bophelong.


text:
Ornate Sandveld Lizard
Mokgaritswane Wa Go Thalwa Wa Mohlaba Wa Lesoka
Leina
Mokgaritswane wa go thalwa wa mohlaba wa lešoka [Nucras ornata]
Dipalopalo Tša Bohlokwa
Maemo a godimo: Reptilia
Tolamo: Squamata
Lapa: Lacertidae
Botelele bja ditshadi: Dimilimetara tše 70 - 85
Botelele bja dipoo: Dimilimetara tše 70 - 85
Tlhalošo
Mokgaritswane wa go thalwa wa mohlaba wa lešoka ke mokgaritswane wa lešoka o mo golo le dipatšogo tše kgolo. Baswa ba mmala wo moso go ya botsothwa ka morago ka methalo ye mešweu.
Tše kgolo di mmala wo motsothwa ka godimo le dipatšo tše boso tša go sa tlwaelege. Methalo ye mebedi e sepela go bapela morago.
Phatlalatšo
Go tšwa Dithabeng tša Lebombo, Lebowa la Zululand, go ya ka Swaziland, Mpumalanga, Lebowa la Gauteng, le Zimbabwe go ya Borwa bja Zambia, Malawi le ka nagagodimo ya Rondo ka Bohlabela Borwa bja Tanzania.
Pelegišo
Go tšwa go 5 - 7 ya mae a beelwa ka selemogare.
Phepo
Dikhunkhwane tše kgolo, go akaretšwa le megokolodi le mehutatšie.


text:
Boithaopo
Ke batho ba ba kae bao ba tla bego ba le mo nyakišišong ye, le gona ke mang yoo e ka bago karolo ya se?
Nyakišišo e tla ngwadiša basadi bao e ka bago ba 2600 mo Afrika-Borwa, Malawi, Mosambiki, Zambia, le Zimbabwe. Go ba karolo ya nyakišišo ye, basadi ba swanetše go ba bao ba itekanetšego, ba se ba fetelwa ke HIV, gomme ba na le mengwaga ya magareng ga e 18 go ya go ye 35. Basadi ba ba swanetše go ba ba ikemišeditše go hlahlobja mmeleng le go ba le diteko le go fiwa maele ka ga HIV kgafetša kgafetša. Ga a swanela go ba a le mmeleng goba a nyantšha. Go na le dinyakwa tše dingwe tšeo di swanetšego go fihlelelwa gore motho a dumelelwe go ba karolo ya nyakišišo.
Ke eng seo o ka se lebelelago ge o ka tšea sephetho sa go ba moithaopi
Re tla araba dipotšišo dife goba dife tšeo o nago natšo go netefatša gore o kwešiša tšeo di diregago ka go kgatha tema mo nyakišišong ye.
- O tla ba le ditlhahlobo tša mmele tšeo di akaretšago diteko tša madi. Disampole tša madi di tla dirišwa go: dira diteko tša phetelo ya HIV; go lekola gore naa mokgwatšhomo wa mašole a mmele o amogela bjang dikenti tša nyakišišo, bakeng sa diteko tše kgaoleditšwego tša setšenethiki le diteko tše dingwe tšeo di tla thušago banyakišiši go kwešiša boitekanelo bja mokgathatema le mokgwatšhomo wa mašole a mmele bokaone.
- Mo nakong ya nyakišišo, o tlo ya kliniking bonnyane makga a le 17 mo mengwageng e 3. Mo go tše 4 tša diketelo tše o tla hlabelwa ditšhwaana tšeo di nago le dikenti tša nyakišišo goba diforaforetši. Ka palomoka, o tla hwetša ditšhwaana tše tshela mo nyakišišong ye.
- O tla kgopelwa gore o latedišiše gore naa o ikwa bjang mo matšatšing a 3-7 ka morago ga tlhabelo ye nngwe le ye nngwe. Mo nakong ye, wena le mošomedi wa lefelo le tla dula le ikgokagantše go bona gore naa o ikwa bjang.
- Diketelo tša tšhalo morago di tla akaretša go eletšwa ka HIV le diteko, le go araba dipotšišo tša bašomedi ba kliniki. Diketelo tše di tla ba khutswane kudu go diketelo tšeo go tšona o hwetšwago ditšhwaana.
- Baeletši ba HIV ba tla go eletša ka ga ditsela tše kaone tša go itšhireletša kgahlanong le phetelo ya HIV mo nakong ya nyakišišo.
Naa nyakišišo e tla dirwa neng le gona kae?
Thutonyakišišo e tla thoma go ngwadiša bakgathatema ka Nofemere 2017 gomme e diragala mafelong a mmalwa mo Afrika-Borwa, Malawi, Mosambiki, Zambia le Zimbabwe.


text:
Meerkat
Mošwe
Leina
Mošwe, suricate (Suricata suricatta)
Ponalo
Leina la Meerkat ke la se-Afrikaans le le bolelago Mongoose ye serolane goba Suricate, gomme ke lentšu le letšwago go se-Dutch le bolelago go ja ditšhošwane. Mošwe e bonwa e ithekgile ka maoto a mabedi a ka morago le ka mosela, ge o lekola lefelo le kgauswi le ona. Ke ye e putswa go ya go silibera mmele o ne mothaladi wo bohubedunyana le boputswa le dipatšo mokokotlong.
Mahlo a na le sediko se kgethegilegilo se swana. Hlogo le mmele di lekantšhetšwa magato a dimilimetara tše 250 go ya go 310 le mesela wa dimilimetara tše 200 go ya go 240. Tše kgolo di na le boima bja digrama tše 620 go ya go 960. Di na mosela wa go ba le boya bjo bo nnyane le o be sese ge o ya mafelelong.
Dijo
Mošwe o ja dikhunkhwane, magotlo a ma nnyane, mekgaritšwane e me nnyane le dinoga tšeo di swarwago ka lebelo la legadima. Tše di imilego le tše di amušago di nyaka dijo tša fo feta maloko a mangwe a sehlopha, go hwetšwa maatla a okeditšwe go lekantšha maemo ao a sepedišana le boimana le go amuša. Ga gona diphaphano gare ga dijo tša diphelefu goba ditshadi goba tekanyetšo ya bogolo.
Tswalo
Ditshadi tše di godilego di ithuta tsela ya tswalo ya ka sehla, seo go tše dingwe, go dumelela go seka feta e tee ka go tswadiša ka nako e tee ka gare ga sehlopha se se tee. Ditshadi tše di tswalago di tswala e tee goba tše tharo ka ngwaga, eupša khutšo y ago tswala e ithekgile ka sehla sa dipula. Di tswala kudu dikgweding tša Bopherikgong le Hlakola. Ge sehlopha se tšwele go yo nyaka dijo ye tee ea šala go leta ye nnyane mo e khutilego.
Maitshwaro a Setšhaba
Mešwe ka tlwaelo e rata go laola selete. Palogare ya bogolo bja sehlopha ke maloko a lesome, ya dipalo tša go lekana ya banna le basadi. Gape di sepela bošego le mosegare gomme di iphihla meleteng ge di tšhošetšwa.
Moo di Hwetšwago
Gantšhi di hwetšwa dileteng tša fase. Ka Aforika Borwa Mešwe e phatlaladitšwe ka bodikela, go tloga profenseng ya Leboa-Bodikela, thokong ya borwa go la Freistata ka Karoo ka Kaapa, le Bodikela lebopong la Atelantiki.


text:
Histori ya Koša ya Setšhaba sa Afrika Borwa
Ka Aprele 20th ngwaga wa 1994, Mopresidente wa Naga, FW de Klerk, o boletše gore Repabliki ya Afrika Borwa e tla ba le dikoša tša bosetšhaba tše pedi. E lego, Nkosi Sikelel’ iAfrika (Modimo a šegofatše Afrika) le koša ya Die Stem van Suid-Afrika (Pitšo ya Afrika Borwa). Se e be e le karolo ya ka ditlhagišo tša Molaotheo wa nakwana wa 1993, Karolo ya 248 (1) le karolo ya 2.
Go ya ka dipeelano tša karolo ya 4 ya Molaotheo wo mofsa wa Afrika Borwa, yeo e bego e saennwe ke Molao ka dikgaruru tša Sharpeville ka Desemere 10 sa 1996, kopantšho ya kgatišo Nkosi Sikelel’ iAfrica with Die Stem van Suid Afrika bjale ke koša ya Bosetšhaba ya Afrika Borwa. Bjalo ka ge go boletšwe mo Kuranteng ya Mmušo. Nomoro, 18341, ka Oktoboro 10 tša 1997.
Die Stem van Suid Afrika
Die Stem van Suid-Afrika (Pitšo ya Afrika Borwa) e ngwadile ke CJ Langenhoven ka Mei 1918, bjalo ka sereto. Moruti ML de Villiers, o e dirile koša 1921.
Mafelelong ga kgašo ye nngwe le ye nngwe, Koporase ya Kgašo ya Afrika Borwa (SABC) e be e rata go raloka bobedi bja Modimo boloka kgoši le Die Stem. Koša ya Die Stem e ile ya opelwa la mathomo le Folaga ya Setšhaba ka 31 Mei ka 1928, mo Cape Town. Le ge go le bjalo, e be e le fela ka 1957 ka Mei 2, ge mmušo o tsebagaditše gore koša ya Die Stem e be e le koša ya setšhaba, e be e le ngwaga woo ba hweditšego tšhireletšo ya kekišo. Ka 1959, koša ya setšhaba ya semmušo ya tiišetšwa ke Molao wa Palamente.
Lehlakore la Seisimane la koša ya setšhaba, la Pitšo ya Afrika Borwa, ka 1952, e ile ya ba koša ya setšhaba ya semmušo ka ge e ile ya dumelwa ke palamente.
Nkosi Sikelel' iAfrika
Enoch Sontonga morutiši wa sekolo sa Methodist, o hlamile temana ya mathomo ya Nkosi Sikelel' iAfrika bjalo ka sefela sa Sethosa ka 1897. Ka morago ditemana tše šupa tše dingwe di ile tša tsentšwego tša Sethosa gomme du ngwadilwe ke sereti, Samuel Mqhayi. Lehlakore la Sesotho la Nkosi Sikelel' iAfrika, leo le phatlalatšwa ka 1942, le ngwadilwego ke Moses Mphahlele.
Nkosi Sikelel' iAfrika e ile ya ba sefela sa go tuma, ka morago ga go opelwa mo dikhonsateng mo Johannesburg e eta pele ke Moruti JL Dube, moemedi khwaere. Ka moragonyana e bile koša yeo e tumilego ya go opelwa go dikopano tša sepolotiki, bjalo ka mokgwa wa borabele, nakong ya mengwaga ya kgethologanyo.
Ka kakaretšo, temana ya mathomo e opelwa ka Sethosa le Sezulu e be go latela lehlakore la Sesotho. Le ge go le bjalo, Nkosi Sikelel' iAfrika ga e na le sebopego goba phetolelo le mantšu a fapana go ya ka mafelo.
Mantšu a Semmušo
Ye ke lehlakore la semmušo la koša ya setšhaba, go kopanywa Nkosi Sikelel' iAfrika le koša ya Pitšo ya Afrika Borwa, ka phetolelo ya Seisemane ye e filwego lka mašakaneng:isiXhosa and isiZulu
Nkosi Sikelel' iAfrika
(God Bless Africa)
Maluphakanyisw' uphondo lwayo,
(Raise high Her glory)
Yizwa imithandazo yethu,
(Hear our Prayers)
Nkosi sikelela, thina lusapho lwayo
(God bless us, we her children)Sesotho
Morena boloka setjhaba sa heso,
(God protect our nation)
O fedise dintwa le matshwenyeho,
(End all wars and tribulations)
O se boloke, O se boloke setjhaba sa heso,
(Protect us, protect our nation)
Setjhaba sa South Afrika - South Afrika.
(Our nation South Africa - South Africa)Afrikaans
Uit die blou van onse hemel,
(Ringing out from our blue heavens)
Uit die diepte van ons see,
(From the depth of our seas)
Oor ons ewige gebergtes,
(Over our everlasting mountains)
Waar die kranse antwoord gee,
(Where the echoing crags resound)English
Sounds the call to come together,
And united we shall stand,
Let us live and strive for freedom,
In South Africa our land.
Phrothokholo ya go Hlompha Koša ya Setšhaba
Koša ya Setšhaba e swanetše go opelwa ka tlhlompho ye maleba.
Batho ka moka ba swanetše go ema, le matsogo a bewe ka thoko ge go opelea koša ya setšhaba.
Batho ba swanetše go apola dikefa tša bona bjalo ka seka sa tlhompho.
Translated by Lebogang Sewela


text:
Original Research
Kanegelo ya Nimirode: Re lebelela diphihlelelo tša gagwe ka lefsa
Submitted: 15 November 2010 | Published: 15 November 2011
About the author(s)Elelwani B. Farisani, University of South Africa, South Africa
Full Text:HTML   | EPUB   | XML   | PDF (586KB)
Abstract
Seo se tlo dirwa ka dikgato tše tlhano ka mo tlase. Sa mathomo, re tlo lekola dimelo tša bana ba Noage, go kwešiša Nimirode, yo e lego yena šedi ye kgolo ya taodišwana ye. Sa bobedi re tlo lebelela ka fao bangwadi ba bangwe ba tšweletšago seswantšho sa go befa sa Nimirode. Sa boraro, re tlo sekaseka tirišo ya kanegelo ya Hama/Nimirode go gatelela le go dira Bathobaso makgoba. Sa bone, re tlo sekaseka diphihlelelo le dikatlego tša Nimirode. Mo re tlo tsepelela diphihlelelo tša gagwe tše tharo tše kgolo bjalo ka go ba mmuši wa maemo, motsomi yo maatla le moagi. Nepo ya karolo ye ke go ganetšana le tshekatsheko ya go se be botse ye e nepilwego Nimirode nakong ya go feta. Re tlo tlaleletša ka go fa tshekatsheko ye e tebilego ya thogako godimo ga Hama/Kuše/Nimirode. Sa bohlano, ebile e le sa mafelelo, re tlo tšweletša nyanyeng bohlokwa bja kanegelo ya Nimirode go bao ba bego ba gateletšwe le go ba makgoba ka baka la temana ye. Re tlo nepiša Afrika-Borwa.
Keywords
MetricsTotal abstract views: 1999
Total article views: 8427


text:
Thupa go fedile ya bo kgomo
Ge e le ya batho ga se e fele
Wena o swanetšwe ke go biletšwa sebatakgomo
A kgobokane manong go se setopo
Re go sware o kgalwe bjalo ka ngwana
O kgonamišwe a tšhologe mahlale
Ba tlile le wena ka dikepe le difofane
Ba go lahla nageng ya rena.
O molahlegi yo bjang wa go se nyake thušo?
Wena ga o tsome thušo o gare o re utišetša naga
Ga o nyake thušo o gare o re okobaletša bana
O iphetotše mmuši wa bohodu le maaka
Na ekaba ba kwa eng go wena o le moloi bjalo?
Ba geno bona ba reng ba go lahletše go ya rena naga?
Ba tlile ba hlapile e le batho ba bogega
Ba sa bonagale gore ba tlišitše bonoga le bohwirihwiri.
Ka nnete o se bone thola boreledi
Tša teng ga yona di a galaka.
Nyaope go reng o utiša ya rena Afrika?
Go reng o sa boele ga geno o dire tšohle gona?
O okabatše a geno masogana le makgarebe
O robatše bona ba eme ka a mabedi maoto?
Hwetša thušo o re katoge hle
O molahlegi o hloka thušo
Kgotsofala o sepele gobane ka wena re lapile
Mebele o jele, madi wa hlapelela! Sepela!
Hwetša thušo o sepele molahlegi towe
Sepela gobane ka wena go lekane!


text:
Nelson Mandela o Bolela ka Mogwantong wa Basadi wa Boipelaetšo Kgahlanong le Melao ya Lengwalo la Mosepelo
Nelson Mandela o eme sehlopha sa basadi ka lentšu nakong ya mogwanto wa bona ka Union Buildings ka Pretoria go ipelaetša kgahlanong le Melao ya Lekwalo la mosepele. Melao ye e gapeleditše maAforika ka moka ba ka godimo ga mengwaga ye lesometshela go rwala dipuku tša mosepele. Go palelwa ke go dira bjalo go ka hlaloša kotlo ya go swarwa, nako ka kgolegong goba kotlo ya go lefa.
Pele ga bo1950, banna ba bathobaso ba be ba swanetše go rwala mangwalo a mosepelo go ba ka lefelong la motsesetoropo, eupša ke fela batho bao ba bego ba kgona go hwetša mošomo ba fiwago lengwalo le. Se se be se dumelela mmušo wa kgethologanyo go laola go tsena ga banna ba bathobaso ka ditoropo kgolong. Ge motho a be a ka swarwa ka ntle le lengwalo la mosepelo, go be go direga gore a golegwe, a išwe ka kgolegelong goba go fiwa kotlo.
Molao wa lengwalo la mosepelo e be e le molao yo mongwe wa go hloiwa kudu wa melao ya kgethologanyo. Ka 1952, mmušo o dirile gore e be senyakwa go basadi ba bathobaso le bona go rwala mangwalo a mosepelo, eupša se se bile sa ganetšwa ka mahlagahlaga.
Ka 9 Phato 1952, basadi ba go feta 20 000 ga gwantile go ya Union Buildings ka Pretoria go ipelaetša ka Melao ya mangwalo a mosepelo.
Basadi ba merafe le ditšo ka moka ba kopane mmogo go gwantela ditokelo tša bona le ditokelo tša batho ba mmala. Nelson Mandela o kopane le sehlopha sa basadi bao ba bego e le karolo ya mogwanto go bolela le bona e le go laetša thekgo ya gagwe. Go tloga mogwantong wo, polelo ye e tumilego ya gore re “ge o betha mosadi, o betha leswika!”
"Mola bodiidi bo tšwelago pele, ga gona tokologo ya nnete.” ~ Nelson Mandela
Brenda Fassie wo mo maikutlong, diva ya mmino wa pop ka Aforika Borwa, o gakere Mandela....more
Nelson Mandela o boetše gae ga gagwe ka Soweto ka morago ga go lokollwa kgolegong ka 1990. Nelson goletše ka 8115 Mmileng wa Vilakazi gomme go tloga fao e be e ta fetolelwa...more
Mandela o be a ratwa ke bathekgi ba gagwe gomme o be a le leswao la tokologo go batho ka moka. Gantšhi a bonwa bjalo ka seswantšho sa bomodimo ka Aforika Borwa...more
Mandela o hwetša lengwalo la Bongaka go tšwa ka Yunibesithing ya Witwatersrand ka Johannesburg....more